
Taxistanan ta protesta contra maneho nobo 


Ayera durante mainta, un 
grupo di taxista malcon- 
tento cu e maneho nobo 
anuncia pa minister di 
Transporte siman pasa, a 
bay den accion di protesta 
dilanti di bestuurskan- 
toor, strobando e caminda 
dilanti y haciendo dificil 
pa trafico pasa. 


Linda Orman, kende ta rep- 
resenta e grupo di taxista, a 
conta Bon Dia Aruba cu ta 
den prensa nan a bin haya sa 
tocante e maneho nobo pa 
taxi, cual minister di Trans- 
porte, Ursell Arends a anun- 
cia a traves di un comunicado 
di prensa dia 1 di augustus 
ultimo. E cambionan den e 
maneho ta inclui eliminacion 
di monopolio di traspaso di 
permiso di taxi y e cantidad 
maximo di asiento den un 
vehiculo di taxi. 
“Nos no tabata sa di dje, paso- 
bra nos a yega di pidi reunion 
cune [riba con pa atende] e 
problema di transporte, pero 
nos no a haya contesta. Di- 
ripiente nos a haya cu el a bin 
cu beleid.” El a bisa ademas 
cu no ta prome biaha cu ta 
haya problema, ya cu “esaki 
ta e di tres beleid cu e ta haci- 
endo sin cu nos ta na haltura 
di dje.” 


Tocante kico e problema cu 
e maneho nobo ta, Orman 
a indica cu ta kitando dere- 
chonan di nan, “vooral pa e 
traspaso pa ora nos ta inca- 
pacita of algo pasa nos.” 


“E otro ta cu un decision cu 
a wordo tuma na 2003 cu a 
baha [e cantidad di asiento 
di taxi] di 7 pa 5, y awo bo 
ta pone den bo MB cu bo ta 
his’e back. Y esaki bo ta hacie 
sin a haci consulta cu niun 
hende.” 
Den e maneho nobo anun- 
cia siman pasa, ta permiti pa 
vehiculonan di titularnan di 
permiso di taxi y “hulpchauf- 
feurs” por ta ekipa pa no mas 
cu shete asiento, sin conta e 
asiento di chauffeur, y cu un 
chauffeur por transporta no 
mas cu shete persona den e 
vehiculo. 


Sinembargo, Orman a insisti 
cu e problema principal ta- 
bata e falta di comunicacion 
y dialogo. “Bo ta tuma deci- 
sionnan riba bo mes, y esey 
nos tin cu acepta. Bo tin cu 
dialoga.” 
Ademas, el a cuestiona cu 
minister di Transporte a in- 
dica cu e cambio di maneho 
ta den anticipacion di un 
ahuste di e Landsverorden- 
ing personenvervoer, basa 
riba e cambio aki, no lo per- 


miti peticion pa traspaso mas 
entrante 1 di september. “Bo 
no mester anticipa. Bo tin cu 
traha cu ley, bo tin cu traha 
afspraak segun ley. Bo tin cu 
haci reunionnan y stipula 
cierto condicionnan prome 
cu bo haci un decision. Tur 
dos banda mester ta di acu- 
erdo.” Orman a indica cu 
“ya e departamento ta imple- 
mentando un maneho cu no 
a bin na vigor ainda.” 
“Minister ta anticipa cu e ley 
ta bay pasa. No tin stempel- 
parlement, bo no ta doño di 
Parlamento. Bo no por antic- 
ipa cu e ley ta bay pasa.” 


Parlamentario Gerlien Croes: 
Parlamento no ta al tanto 
Mientras cu e taxistanan ta- 
bata pafo, parlamentario in- 
dependiente, Gerlien Croes a 
sali bin scucha e malcontento 
di e taxistanan. “Pa tur hende 
compronde, a compronde cu 
e minister a informa cu Parla- 
mento ta al tanto di locual ta 
sucediendo. Parlamento no ta 
al tanto.” 
Sinembargo, Croes a ofrece 
pa busca firma entre su cole- 
ganan Parlamentario pa pidi e 
minister bin duna cuenta na 
Parlamento riba e maneho di 
Transporte. 


Minister di Transporte: Per- 
misonan di Pueblo no por 
sigui circula den mesun gru- 
po 
Despues di a acepta un carta 
mainta for di e grupo di tax- 
ista, minister Ursell Arends 
a entrega nan un carta di su 
mes, den cual a indica cu “e 
representantenan ta exigi pa 
revoca e decisionnan minis- 
terial inmediatamente,” pero 
cu “e carta no ta contene 
splicacion of argumento.” E 
minister a invita e represent- 
antenan di taxista pa un re- 
union mañan 10:30 na bestu- 
urskantoor. 


Despues, mediante un co- 
municado di prensa, minister 
di Transporte a reafirma su 
compromiso pa sigura opor- 
tunidad igual pa esnan cu ta 
desea di yega na remarca pa 
un permiso di taxi. 


E cambio di maneho ta para 
e traspaso di permisonan en- 
trante 1 di september 2024 y 
combati e benta ilegal di es- 
akinan. Asina por stimula un 
sistema mas husto y transpar- 
ente. Segun e comunicado, 
e motibo di e decision aki ta 
pa crea oportunidad igual pa 
ciudadanonan por yega na re- 


marca pa un permiso, na luga 
di mantene e situacion cu 
hopi permisonan ta keda cir- 
cula den e mesun gruponan, 
limitando 
e 
oportunidad 
igual di otro ciudadanonan 
pa yega na remarca. 


Ademas, segun e comunica- 
do, durante hopi aña a bende 
permiso di taxi ilegalmente 
pa suma di te hasta 90,000 
florin, creando un mercado 
clandestino cu ta kita e chens 
pa otro ciudadano tambe por 
opera legalmente den e in- 
dustria aki. E sistema di per- 
miso di taxi pa añas a crece 
“krom”, den cual a pretende 
cu permiso ta nan propiedad 
y por bira herencia personal 
siendo cu tur permiso ta di 
pais Aruba. 


“Nos a tende e preocupa- 
cionnan di manifestantenan 
awe mainta. Nan tin nan 
punto di bista y como Min- 
ister di Transporte mi tin e 
responsabilidad pa crea un 
ambiente mas husto. E ber- 
dad tambe ta cu permisonan 
di taxi ta un di e permisonan 
cu mas a ser usa pa patronahe 
politico, pa campañadornan,” 
e minister a remarca. 
Ademas, e minister a agrega 


cu mirando cu esaki ta un 
practica di politica tradicio- 
nal, ta anticipa cu den e di- 
anan nos dilanti lo tin politi- 
conan oportunista cu lo kier 
mantene e sistema di patro- 
nahe. “Mi ta sigur cu lo tin 
politiconan tras di e negoshi 
di permiso di taxi,” Arends 
a declara. “E weganan aki, 
manera fixmento di vergun- 
ning, ta kibra nos Pais, pa- 
sobra ainda tin politico cu ta 
busca puntjes y defende siste- 
manan coruptivo.” 


Manera a splica siman pasa, 
traspaso di permiso no ta un 
derecho di taxista. Ta na e 
Minister di Transporte pa a 


base di su maneho traspasa 
of no traspasa. Cu e deci- 
sion ministerial di 31 di juli 
2024, Minister di Transporte 
a anuncia e cambio di mane- 
ho entrante 1 di september 
2024. E regulacion nobo 
ta enfoca na habri caminda 
pa mehoracion significan- 
te den e industria di taxi. 
Cu un sistema mas husto y 
transparente, Ministerio di 
Transporte por aborda otro 
desafionan manera pensioen 
y condicionnan laboral cu 
finalmente lo beneficia tur 
chauffeur di taxi. 


E decisionnan ministerial ta 
obtenibel riba Publico.aw. 


LOCAL A3 

Gobierno trahando concepto di ley pa mehora posicion di miembronan 
di Arumil 


Ayera mainta durante con- 
ferencia di prensa min- 
ister di Husticia y Asun- 
tonan Social, Rocco Tjon, 
a anuncia un aumento den 
e pago di bijstand pa hen- 
de cu limitacion, y a alabes 
a elabora ariba proceso di 
profesionalisacion di Aru- 
mil. 


Minister Tjon a splica cu den 
historia di bijstand pa person- 
anan cu limitacion, apenas na 
tres ocasion so esaki a conoce 
un aumento; e prome tabata 
na 2004, e siguiente tabata na 
2007 y e ultimo tabata 11 aña 
pasa na 2013. 


E mandatario a anuncia cu 
oficialmente for di 1 di juli 
2024 personanan cu ta ricibi e 
bijstand aki lo conoce un au- 
mento di 130 florin pa luna. 
E suma total nobo ta bay bira 
1080 florin pa luna. E suma 
nobo ta wordo paga den e bi- 
jstand di luna di september 
cu forsa retroactivo te cu juli 
2024. 


Durante conferencia e minis- 
ter a elabora tambe tocante e 
profesionalisacion di Arumil. 
El a splica cu e proceso pa 
sigui profesionalisa Arumil 
ya caba ta andando pa algun 
aña. E meta di e proceso aki ta 
pa yega na un concepto di ley 
nobo pa no mester usa e di- 
enstplichtverordening como 
base mirando cu esaki ta un 
ley bieu. A base di un lands- 
verordening y landsbesluit 
nobo lo regla y mehora e 
posicion di Arumil. 


E proceso aki ta bay den 
cooperacion cu diferente de- 


partamento na Aruba, mane- 
ra entre otro DRH y Directie 
Wetgeving, pero tambe cu 
departamentonan na Corsou 
y Hulanda. 


Minister Tjon a indica cu si- 
man pasa el a reuni cu e direc- 
tor di Asuntonan Huridico 
di ministerio di Defensa na 
Hulanda, hunto cu e brigada 
general di ministerio di De- 
fensa y cu e hefe maximo di 
Guarda Costa, cu den caso 
aki tambe ta hefe di Arumil y 
tambe Curmil. 


Durante e reunion e man- 
datario y e ehecutivonan a 
repasa e pasonan cu a wordo 
tuma. Na 2022 y 2023 ya caba 
tin cierto concepto di ley cu a 


wordo traha, e vision y direc- 
cion strategico unda Aruba 
kier bay cu Arumil a wordo 
defini y e trayectonan pa logra 
esaki tambe a wordo defini y 
tin conceptonan cla. 


El a indica cu aworaki tin un 
timeline defini tambe camin- 
da na november di e aña aki 
e version final di e concep- 
tonan di ley aki lo ta cla pa 
Directie Wetgeving por tira 
bista riba nan. 


E mandatario a resalta cu e 
intencion ta pa na comienso 
di 2025 inicia cu e trayecto di 
ley cu anticipacion cu pa dia 1 
di januari 2026 e leynan aki lo 
drenta na vigor. 


Pa e miembronan di Arumil 
esaki ta bay nifica un cambio 
grandi den nan posicion, el a 
remarca. El a sigui splica cu 
nan lo wordo apunta como 
ambtenaar y cu e obhetivo cu 
despues cu nan a caba di sirbi 
na Arumil, nan por transferi 
den e cadena hudicial di e 
pais. 


Minister Tjon a resalta cu 
den esaki e participacion di 
DRH tabata importante pa 
defini e diferente trayectonan 
cu ta bay bin pasobra e trans- 
ferencia pa cuerpo policial lo 
ta diferente cu e transferen- 
cia pa por ehemplo Guarda 
Nos Costa of KIA pasobra ta 
trayectonan diferente. 


El a agrega cu a trece dilanti 
tambe cu ya caba aworaki, 
anticipando cu na 2026 esaki 
ta bin na vigor, ta bay haci 
un analisis di cuanto miem- 
bro di Arumil lo mester sali 
for di servicio pa comienso 
di 2026 pa di aworaki caba e 
miembronan aki por cuminsa 
e trayecto pa prepara nan pa 
nan por drenta den e cadena 
hudicial. 


El a enfatisa cu ya caba 
den e diferente reorganisa- 
cionnan cu ta andando ta 
teniendo cuenta cu e hecho 
cu e miembronan cu finalisa 
nan trayecto den Arumil por 
drenta e organisacionnan hu- 
dicial na algun departamento 
specifico. 


Un punto importante pa es- 
aki por bira realidad, el a se- 
ñala, ta cu e training lo mester 
cuminsa na tempo y pa esaki 
Hulanda a indica cu nan ta 
dispuesto pa pone e fondonan 
aki disponibel pa por guia e 
miembronan di Arumil. 


Den pasado ta conoci cu pa 
por drenta entre otro Cuerpo 
Policial of Guarda Nos Cos- 
ta, tin un lista di rekisito y ex- 
igencianan cu mester cumpli 
cune. Miembro di prensa a 
puntra e mandatario si den 
e caso aki, e exigencianan aki 
ta keda na luga of si ta ignora 
nan den e caso specifico aki. 


Minister Tjon a indica cu 
tur e exigencianan ta keda na 
luga, pero e punto cardinal di 
kico a cambia aworaki pa cu 
pasado ta e punto di salida. El 
a splica cu e prome punto ta 
gobierno, aworaki gobierno 
ta habri pa e personanan aki 
haya un oportunidad pa traha 
den e cadena hudicial. Ade- 
mas di gobierno, el a mencio- 
na cu Korpchef actual y alto 


mando di Kazerne tambe ta 
habri pa e esaki. 


El a remarca cu unabes tur tin 
e mesun punto di salida, ta 
posibel pa analisa tur aspecto 
mucho miho. E mandatario 
a subraya cu e personal den 
Arumil ta personal cu ta ricibi 
hopi bon training cu ta duna 
nan conocemento y experi- 
encia valioso cu nan no por 
simplemente laga bay perdi. 


“Nan tin docente di sport, 
docente di tiro, nan tin tambe 
curso avansa pa loke ta e parti 
di vigilancia y seguridad, dus 
mi ta kere e ta experticio cu 
bo por haci bon uso di dje 
den e cuerponan di husticia. 
Ta conocemento y experien- 
cia cu no por laga bay perdi. 
Nos por haci mucho mas uso 
di e conocemento y experticio 
aki bou di e cadena hudicial. 
P’esey un paso importante ta 
pa DRH tambe ta envolvi pa 
na tempo por defini e trayec- 
tonan pa cu e Arumillers aki,” 
el a enfatisa. 


Otro miembro di prensa 
a puntra e mandatario si 
apuntando e miembronan di 
Arumil como ambtenaar no 
ta bira un peso pa gobierno. 


Minister Tjon a indica den 
su contesta cu si, pero e ta un 
paso importante pasobra asi- 
na ta garantisa e transferencia 
pa e personanan aki, cual el 
a señala ta un desaroyo posi- 
tivo. 


“Esey ta e intencion y tur cos 
mester wordo cristalisa, pero 
unabes nan ta ambtenaar, e 
transferencia pa nan drenta 
e cadena hudicial ta mucho 
mas facil y na final di dia e ta 
scapa bo hopi si pasobra bo 
tin personanan hopi experi- 
encia, cu hopi conocemento 
caba pasobra nan ta sigui dife- 
rente curso caba den Kazerne 
cu nan por instala nan mes 
mesora den cierto departa- 
mentonan pa por yuda e ca- 
dena hudicial,” el a remarca. 


LOCAL 

Abogado Lincoln D. Gomez: 
“Pa Embassy Suites, esaki ta menos un victoria y mas un recordatorio di 
e retonan formidable cu por drenta den nan ambicionnan di desaroyo” 


Manera Bon Dia Aruba a 
publica siman pasa, dia 31 
di juli Corte di Apelacion, 
den e caso di Gobierno 
di Aruba y Natura NV 
(Embassy Suites) contra 
Aruba Birdlife Conserva- 
tion (ABC) Foundation, a 
dicta na fabor di gobierno 
y Natura NV. Conocido 
abogado Lincoln D. Go- 
mez a emiti un reaccion 
ariba henter e proceso y 
decision di corte. 


Gomez a indica cu tabatin 
un diferencia notable entre e 
pretensionnan di victoria di 
e gobierno y e hotel y e de- 
cisionnan real. El a remarca 
cu a pesar di e afirmacionnan 
optimista di gobierno, corte 
di apelacion a sostene mayor- 
mente e decision di e corte di 
prome instancia, enfatisando 
asuntonan di preservacion 
ambiental y cumplimento le- 
gal. 


E abogado a resalta cu e caso 
di Embassy Suites a pasa un 
caminda complica den siste- 
ma legal di Aruba, ricibiendo 
hopi atencion pa motibo di su 
implicacionnan ambiental. E 
caso enfoca riba e permiso cu 
a wordo duna na Natura De- 
velopment N.V. pa construc- 
cion di un area di playa y fac- 
ilidadnan relaciona na e hotel 
Embassy Suites. Sinembargo, 
e permiso aki a wordo dis- 
puta pa e fundacion ABC, cu 
a argumenta cu e desaroyo ta 
menasa areanan natural pro- 
tegi y especienan. 


Den un decision anterior, 
corte di prome instancia a 
sostene ABC, determinando 
cu e permiso no tabata valido 
y tabata viola e regulacionnan 
di planificacion espacial skirbi 
den e Ruimtelijk Ontwikkel- 
ingsplan (ROPV) di Aruba. 
Specificamente, corte a en- 
fatisa cu e desaroyonan pro- 
poni den e “Zonanan Mari- 
timo” no ta compatibel cu e 
propositonan di preservacion 
ambiental asigna pa e area. 


Abogado Gomez ta splica cu 
den e procedimento mas re- 
ciente di corte di apelacion, 
e corte a confirma hopi di e 
hallazgonan di e prome corte, 
pero tambe a introduci al- 
gun distincion clave. Corte 
di apelacion a confirma cu e 
desaroyonan den e “Zonanan 
Maritimo” no ta consistente 
cu e obhetivonan di e ROPV, 
cu ta priorisa preservacion 


ecologico y cultural riba ac- 
tividadnan di construccion. 
Esaki, el a resalta, ta reforsa e 
decision original cu un per- 
miso pa tal desaroyonan no 
por ta emiti sin cu e siguransa 
substancial di medio ambi- 
ente ta garantisa. 


Sinembargo, el a agrega, corte 
di apelacion a duna un bista 
mas matisa tocante e desar- 
oyonan den e “Zona Playa”, 
indicando cu permisonan 
pa construccion di playa por 
potencialmente wordo emiti 
bao di condicionnan estricto 
orienta riba mitiga impacto 
ambiental. Corte a subraya e 
necesidad pa excepcionnan 
ambiental y medidanan di 
proteccion, specialmente te- 
niendo na cuenta e riesgo- 
nan potencial pa flora y fauna 
local, incluyendo Yerba di 
Kaña. 


Gomez ta remarca cu un as- 
pecto significativo di e sen- 
tencia di apelacion ta cu e 
permiso, cu inicialmente a 
wordo disputa, awor a vence, 
haciendo e mesun no ta efec- 
tivo pa e operacionnan actual 
di Embassy Suites. E vence- 
mento aki ta nifica cu Em- 
bassy Suites mester aplica pa 
un permiso nobo, cu mester 
adresa e stipulacionnan am- 
biental di e corte comprensi- 
vamente. Esaki ta inclui man- 
tene e integridad di e zona 
marino pa prohibi construc- 
cion manera piernan sin cu 


un exencion ta wordo otorga. 


Despues di e decision di 
corte di apelacion, Embassy 
Suites rapidamente a reclama 
victoria, pero e celebracion, 
abogado Gomez ta resalta, ta 
parce prematuro. El a señala 
cu aunke nan por a bira e sen- 
tencia manera un ganashi, e 
realidad ta cu nan no a logra 
ningun beneficio tangibel. 


El a splica cu prome cu e 
apelacion, nan no por tabata 
construi un pier of un playa, 
y nada den e decision recien 
no ta cambia esaki. E restric- 
cionnan ta keda firme, lagan- 
do Embassy Suites den e me- 
sun posicion cu prome, sin 
por sigui cu nan desaroyonan 
planea den e zonanan marino 
y playa. 


E situacion aki, el a remarca, 
ta subraya un punto crucial: 
corte di apelacion a sostene e 
necesidad pa medidanan es- 
tricto di seguridad ambiental 
y cumplimento cu e ROPV. 
E decision ta reforsa cu sin 
esakinan, cualkier intento pa 
altera e “Zonanan Maritimo” 
protegi ta fuera di mesa. “Pa 
Embassy Suites, esaki ta me- 
nos un victoria y mas un re- 
cordatorio di e retonan for- 
midable cu por drenta den 
nan ambicionnan di desar- 
oyo,” el a resalta. 


Den respuesta na e deci- 
sion di corte, Embassy Suites 


tambe a plantia e posibilidad 
di demanda e grupo ABC y 
gobierno pa daño. Sinem- 
bargo, despues di revision di 
tur e decisionnan, e abogado 
ta indica, ta parce dudoso cu 
nan tin un base legitimo pa 
tal pretension. 


Gomez a splica cu e senten- 
cia di e cortenan a subraya 
consistentemente e falta di 
cumplimento di Embassy 
Suites cu regulacionnan am- 
biental y nan actividadnan di 
construccion prematuro sin 
e permisonan necesario. E 
factornan, el a remarca, aki ta 
debilita nan posicion pa cual- 
kier demanda potencial. 


El a señala cu e menasa di 
accion legal por sirbi mas 
manera un strategia di rela- 
cion publico cu un tactica le- 
gal viable. “Ta crucial pa e pu- 
blico y stakeholdernan wak 
tras di e fachada aki y enfoca 
riba e asuntonan fundamen- 
tal cu ta den wega: e preser- 
vacion di e medio ambiente 
di Aruba y e cumplimento cu 
e protocolnan legal diseña pa 
proteg’e,” el a indica. 


Abogado Gomez ta subraya 
cu e comienso inicial di con- 
struccion di playa di Embassy 
Suites sin e permisonan nec- 
esario ta resalta claramente un 
lapso di gobernacion. E ac- 
cion aki ta demostra un falta 
di respet pa e proceso regula- 
torio y ta subraya e necesidad 
pa vigilancia y imposicion es- 
tricto di parti di e autoridad- 
nan gubernamental. 


El a agrega cu ademas, e rol 
di e minister di Medio Am- 
biente a bin, of por lo menos 
mester bin, bao di scrutinio. 
El a enfatisa cu e falta di ac- 
cion di e minister tocante 
decisionnan di exencion a 
contribui na e falta di claridad 


legal cu ta continua. El a sigui 
splica cu pa no aproba of re- 
chasa e exencion, e minister a 
permiti pa e asunto escala den 
un conflicto hudicial prolon- 
ga. “E scenario aki ta subraya 
e necesidad pa gobernacion 
decisivo pa evita situacionnan 
similar den futuro,” el a re- 
marca. 


Por ultimo, Gomez ta indica 
cu e saga di Embassy Suites 
ta sirbi manera un recordato- 
rio di e balans delicado entre 
desaroyo y preservacion am- 
biental. El a destaca cu mien- 
tras Aruba ta nabega e reto- 
nan aki, e ministro di Medio 
Ambiente mester priorisa 
preservacion ecologico riba 
beneficionan economico di 
corto plazo. Esaki ta implica 
tuma desicionnan inmediato 
y transparente tocante per- 
miso- y exencionnan, duna 
claridad na stakeholdernan y 
proteha e herencia natural di 
Aruba. 


“E minister mester cumpli su 
mandato pa proteha e medio 
ambiente di Aruba, priori- 
sando naturalesa ariba turis- 
mo y interesnan economico. 
Ta imperativo pa e minister 
tuma un postura firme, tuma 
decisionnan na tempo pa pre- 
veni disputanan legal prolon- 
ga y degradacion ambiental. 
Embassy Suites mester obe- 
dece ley y no purba desaroya 
nan plan sin tin e permisonan 
necesario den man. Comuni- 
dad mester keda vigilante pa 
esaki y otro desaroyonan cu 
por tin un impacto negativo 
ireversible riba nos natura- 
lesa. Laga nos spera cu e caso 
aki ta catalisa un cambio pa 
practicanan di desaroyo mas 
sostenibel na Aruba, siguran- 
do cu naturalesa ta prevalece 
ariba interesnan competiti- 
vo,” el a enfatisa. 

Debate inutil tocante… 
Vacuna di Covid-19... 


Nos a keda sorprendi pa e actual discusion en- 
tre ministro encarga cu salud y un parlamen- 
tario opositor tocante e influencia negativo si 
of no cu e vacuna contra Covid-19 lo tabatin 
na nos isla. Nos sorpresa no tabata concerni 
e pregunta riba su mes, sino e manera con e 
debate aki a ser hiba te awor. E mandatario a 
scoge pa un confrontacion fuerte, poniendo 
enfasis riba e fuente cu e parlamentario tabata 
usa. Riba su mes ta bon cu e parlamentario ta 
pidi e datonan al caso di e periodo di e pan- 
demia, pero pakico cu e fuentenan dudoso cu 
el a trece dilanti, cu no ta refleha opinion di 
henter parlamento Europeo? Nos ta kere cu 
pregunta den parlamento mester ta pa duna 
comunidad mihor informacion, loke den e 
caso aki no a ser treci dilanti. Kico ta e caso? 
E parlamentario en cuestion a basa su pregun- 
tanan riba pregunta haci den parlamento Eu- 
ropeo cu a haya contesta di EMA (European 
Medicines Agency), unda ta trata di e efec- 
tividad di e vacunanan permiti den e Union 
y nan efectonan secundario. Den e pregun- 
tanan haci aki na Aruba e parlamentario ta 
aludi cu den e contesta di EMA e organismo 
aki lo ta declara cu e vacunanan permiti riba 
mercado Europeo tabata, segun e peticion 
di e parlamentario: “exclusivamente pa e in- 
munisacion individual. Absolutamente no pa 
preveni o reduci infeccion. Esaki ta devasta- 
dor p’e gobiernonan cu a promove e campaña 
cu e mensahe di “bo ta hacie p’e otronan”. 
Honestamente, nos mester a hala rosea pisa 
y pensa bon kico pa skirbi aki. Asina leu cu 
nos conocimento cientifico ta bay, tur vacuna 
semper ta pa logra inmunidad di e persona va- 
cuna, pero NO ta kita e posibilidad di infecta 
otro persona. Si por ehemplo bo a haya conta- 
gio via un persona, o di algun otro forma, na 
e momento ey e vacuna ta yuda e persona ey 
mes, pero ainda e por transmiti e virus pa otro 
persona. E reduccion di e contagio en general 
ta ser logra ora tin hopi hende vacuna, cu en 
todo caso no por contagia otro hende pasobra 
nan no tin e virus nan mes y no ta un fuente 
di contagio. E otro medidanan, di tapaboca, 
laba man etc ta yuda pa preveni e transmision 
mientras un persona mes ta inmuniza via vac- 
una. Nos ta na 2024 y despues di un avalancha 
di informacion den ultimo añanan ainda nos 
ta topa e tipo di falta di conocimento basico aki 
den nos parlamento? 
Nos ta comprende e preocupacion di e parla- 
mentario, cu un di e interogantenan cu a keda 
ta e efectonan secundario cu vacunacion por 
tin riba e poblacion vacuna. Nos tambe lo ta 
interesa di haya sa mas di esey, pero esaki ta 
exigi bastante investigacion detaya, pa cual 
nos pais no ta equipa y lo mester warda riba 


e paisnan grandi cu ta na vanguardia di esey. 
En todo caso, durante e peak di contagio na 
2021, un mayoria di persona cu a fayece di, o 
relaciona cu Covid, tabata persona no vacuna. 
Esaki segun informacion duna na 2021 caba pa 
RIVM, for di dato recolecta pa autoridadnan 
local. Pa e minoria cu a haya vacuna y a fayece 
toch, lo tabata dificil bao di e circunstancianan 
di e momento, pa establece si e vacuna tabatin 
efecto secundario cu a contribui na empeo- 
ramento di estado di salud di e personanan 
aki, pasobra manera e mandatario a contesta, 
e personanan aki sin excepcion tabata padece 
di otro problema cronico di salud. Averigua- 
cion a largo plazo di efecto secundario ta 
algo pa cual nos pais no ta equipa. Ta obvio 
cu den produccion di e vacunanan, mirando 
e gravedad di e pandemia, no a cumpli 100% 
cu e investigacionnan al caso pa detecta efecto 
secundario, anterior na duna permiso pa uso 
di un medicamento; tabata mas importante 
pa por dispone di e vacuna pa combati e pan- 
demia. E investigacion ey semper ta tuma 
varios aña pa cual den e cayente di e pandemia 
no tabatin tempo. Claro cu e productornan di 
e medicamentonan aki debe mundo e follow- 
up necesario pa evaluacion di nan producto. 
Organismonan grandi manera di Union Eu- 
ropeo lo mester haci nan trabao den esey. 
E parlamentario a haci pregunta tambe tocante 
e mortalidad aumenta na 2021, cu a mustra 
bastante mas fayecimento cu 2020 y e añan- 
an anterior. No tabata tanto trabao pa e mes 
averigua cu den e añanan despues e cantidad 
di fayecimento a baha, pero a mustra toch un 
aumento mas halto cu 2020 y e añanan ante- 
rior. Mientras ningun aña promer cu 2021 a 
yega na nivel di 800 fayecimento, despues di e 
peak di 964 di 2021 nos por mira 879 na 2022 
y 814 morto na 2023, cu ausencia di problema 
di Covid-19. Kico esey ta bisa nos? Uno, cu 
e aumento di fayecimento riba 800 pa aña no 
tin relacion cu Covid, pero si cu e aumento di 
e cantidad di persona di edad halto, cu tin en 
general mas problema di salud. Ademas, nos 
por mira un aumento di enfermedad cronico 
cu ta afecta tanto anciano como hende mas 
hoben. Atencion di gobernacion, y parlamen- 
to, mester ta dirigi riba e problemanan aki y 
lo ta recomendable pa e parlamentario dedica 
su tempo mas na esaki, haciendo pregunta na 
e mandatario concerni con ta avanzando cu e 
esfuerzonan pa mehoracion di e condicionnan 
general, pa preveni cu enfermedad contagio- 
so ta haya oportunidad pa causa aumento di 
fayecimento. Esey ta mas importante cu repiti 
teoria di conspiracion aheno. 


LOCAL 
A6 


Diamars 6 augustus 2024 


Minister Geoffrey Wever: 
A duna 176 permiso pa negoshi nobo den 
segundo kwartaal 2024 


Como Minister di Asun- 
tonan 
Economico, 
Sr. 
Geoffrey Wever ta respon- 
sable di otorga permiso na 
esnan cu ta cuminsa un 
negoshi of kier haci cam- 
bio den e permiso di nan 
negoshi existente. Esaki ta 
hancra den ley y por haci 
esaki door di manda un 
peticion via e website di 
Departamento di Asun- 
tonan Economico, Com- 
ercio y Industria (DEACI). 


Den e periodo di april te cu 
juni 2024 a ricibi 6 diferente 


tipo di peticion cu un to- 
tal di 610 peticion. Di e 610 
peticion ricibi, 213 peticion 
a wordo trata y otorga, 211 
peticion ta den tramite y 186 
peticion no por a wordo tra- 
ta pa falta di documento of 
pago. 
Di e 213 permisonan cu a 
wordo otorga den e periodo 
April te cu juni 2024, 176 ta 
un negoshi nobo. Di e 176 
permiso di negoshi nobo 
otorga, 23 tawata pa e een- 
manszaak, 16 pa filial, 135 pa 
VBA, y 2 pa un vennoot di un 
VOF. 


Real Estate, houdstermaas- 
chappij, 
koffiehuis-restau- 
rant-café- etc., companianan 
di construccion, kleinhandel 
den 
diferente 
articulonan 
manera paña, hoya y e-com- 
merce ta e actividadnan co- 
mercial pa cual mas a otorga 
permiso. 


“October 2022 nos a intro- 
duci e vestigingsbeleid nobo 
cu meta pa speed up e pro- 
ceso di otorga permiso door 
di digitalisacion”, Minister 
Wever a cuminsa ta bisa, “E 
meta di esaki ta pa stimula e 


promising sectors, inversion 
den centro di Oranjestad y 
San Nicolas.” 
Minister Geoffrey Wever ta 
gradici DEACI pa nan com- 
promiso pa percura cu e per- 
misonan pa negoshi wordo 


emiti na forma eficiente y 
lihe. 


Pa mas informacion riba e 
proceso pa permiso di ne- 
goshi por bishita e website 
www.deaci.aw 


Augustus a cuminsa bon pa e industria di crucero 
Awe ta un bon dia pa e industria di crucero 


Desde e bancarota di lin- 
ea di crucero, Pulmantur, 
na aña 2022, e industria di 
crucero na Aruba a wordo 
impacta pa esaki, ya cu e 
linea di crucero aki tabata 
trece 1 barco pa siman na 
Aruba. Parti di e strategia 
di Aruba Ports Author- 
ity N.V. (APA) ta pa sigui 
crece e industria di un for- 
ma sostenibel enfocando 
riba crecemento den tem- 
porada abao. 


APA conhuntamente cu part- 
nernan den e industria ta 
pone hopi esfuerso den logra 
esaki. Esaki sigur no ta facil ya 
cu tur e lineanan di crucero 


ta opta pa haci itinerarionan 
den otro regionnan hopi lu- 
crativo manera Alaska, region 
Baltico y Mediterraneo. Du- 
rante e temporada aki e clima 
ta mas faborabel pa turismo 
crucero den e regionan aki. 


APA ta satisfecho, cu e tra- 
bao dedica na logra mehora 
e temporada abao ta dunando 
bon resultado, ya cu por ob- 
serva un tendencia gradual di 
crecemento den e temporada 
abao den e ultimo 2 añanan. 
Esaki ta un tendencia posi- 
tivo y segun e flotanan di e 
lineanan di crucero ta crece, 
esaki lo trece mas oportuni- 
dad pa mas itinerario durante 


e temporada abao pa e region 
di Caribe y tambe pa Aruba. 


Awe, diamars 6 di Augustus, 
Aruba ta conoce un bes mas 
un bon dia pa e industria, cu 
bishita di 3 barco, esta Car- 
nival Horizon, Adventure of 
the Seas y Carnival Mardi 
Gras cu lo trece alrededor di 
12 mil pasahero. Esaki sigur 


ta bonbini pa APA, pa stake- 
holdernan di e industria y pa 
Aruba su economia en gen- 
eral. 


2024 ta proyecta di ta un aña 
record pa e industria di cru- 
cero aki na Aruba cu lo so- 
brepasa 2019 den cantidad di 
bishitante di turismo crucero 
cu un crecemento di aproxi- 


madamente 4.5%, di cual 
mas di 20% lo ta durante e 
temporada abao di Mei pa 
September. 


Ariba www.arubaports.com 
den e seccion di schedule di 
barconan di crucero por haya 
mas detayes di e barconan 
crucero cu lo ta den waf awe. 


Ciclistanan ta pone nan propio bida den 
peliger door di no respeta ley di trafico 


Na mesa di redaccion di 
Bon Dia Aruba a yega 
informacion di preocu- 
pacion pa e manera con 
algun ciclista ta core riba 
caminda 
publico. 
Riba 
potretnan comparti anon- 
imamente, por observa 
con un grupo di ciclista ta 
core riba brug estilo pelo- 
ton, strobando trafico y 
poniendo nan mes y otro 
usuarionan di caminda 
den peliger. 


Varios biaha den pasado a bin 
cu actividad di conscientisa- 
cion pa comunidad tocante e 
peliger cu ciclistanan ta con- 
fronta den trafico. Aki por 
menciona e actividad di fun- 
dacion Biking Squad Aruba 
na november 2022, y e Ride 
of Silence na mei di e mesun 
aña. E actividadnan aki ta en- 
foca riba conscientisa auto- 
mobilistanan pa tene cuenta 
cu ciclista riba caminda, con- 
siderando e cantidad di acci- 
dente, hasta fatal, cu ciclista 
ta sufri durante cu nan ta core 
riba caminda. 


Sinembargo, poco ta consci- 


entisa riba e obligacionnan cu 
e ciclistanan tin riba caminda, 
unda nan tambe mester haci 
uso corecto di e caminda. Aki 
automobilistanan frecuente- 
mente tambe ta expresa frus- 
tracion pasobra e ciclistanan 
ta exigi respet riba caminda, 
pero nan mes no ta respeta 
ley di trafico, poniendo bida 
di nan mes y di otronan den 
peliger. Riba e potret nan por 
observa ciclistanan coriendo 
memey di caminda, den rij di 
mas cu dos, strobando trafico 
di pasa y coriendo insigur. 


Ciclistanan cu kier train di 
manera safe, por haci uso di 
areanan menos transita of 
por ehempel di Linear Park, 
pero sigur un brug ta e ca- 
minda menos adecua pa core 
bicicleta, y menos coriendo 
memey di caminda unda no 
ta laga espacio pa autonan 
pasa na banda y ta tene trafico 
pega. Por compronde cu pa 
yega cierto lugar e ciclistanan 
mester core den grupo riba 
caminda, pero ta suplica pa 
respeta reglanan di trafico. 


Esakinan ta inclui cu no mag 


core mas cu dos persona ban- 
da di otro. Tambe e ciclista 
mester core lo mas pega na 
banda rechts cu ta posible, y 
tambe mester permiti pa au- 
tomobilistanan pasa e ciclista. 


Na 2022, e organisadornan di 
Ride of Silence a reconoce cu 
pa añas tin debate riba infra- 
structura pa ciclista. 
Sinembargo, esey no ta kita 
afo cu mester por educa tur 
hende, adulto como hoben 
riba respet y protocol pa un 
trafico sigur. Y e educacion 
aki mester inclui e ciclistanan 
mes. 


Bij beschikking van 30 juli 2024 van het Gerecht in Eerste 
Aanleg van Aruba, behorend bij nr. AUA202402068, is de 
heer Peter Antonio OLIVERO, geboren op 24 september 
1948 in Venezuela, wonende in Aruba, onder curatele is 
gesteld, met benoeming van de heer Yanel Alberto 
OLIVERO tot curato 
OLIVERO tot curator. Volgens artikel 1:381, eerste lid, 
Burgerlijk Wetboek van Aruba, werkt de curatele met 
ingang van de dag waarop zij is uitgesproken. 


De advocaat, 
mr. Z.J.S. Soekandar 

HOH ta informa en conexion cu construccion: 
Cambio di entrada y ruta pa tur test di Radiologia 


E proyecto di renobacion 
y construccion andando 
na Horacio Oduber Hos- 
pital (HOH) ta trece su 
retonan mirando cu tra- 
bounan di construccion 
mester tuma luga mien- 
tras cu HOH ta keda oper- 
acional brindando cuido. 
Den cuadro di e renoba- 
cion ya tumando luga na e 
lobby principal, e area ac- 
tual unda e lift den Toren 
A ta situa lo wordo afecta 
y pues lo mester wordo 
cera temporalmente. 


Mirando cu siguridad di em- 
pleadonan, pashent y cliente 
semper ta na prome luga a 
busca un ruta alternativo pa 
yega na departamento di ra- 
diologia. Ya caba algun test ta 
ser haci parti patras di Hos- 
pital y aworaki entrada pa tur 
test cu mester wordo haci di 
radiologia ta via e caminda 
parti patras di Hospital. Per- 
sonal di seguridad t’ey pa 
duna guia pa parkeer y pa 
yega na e bali di registracion 


of localidad di test di radio- 
logia. 


Tene bon na cuenta si bo tin 


cu haci test na departamento 
di radiologia: 
•	 
Pa	tur	test	di	röntgen	 


(X-ray) acudi na bali 1 di de- 


partamento di radiologia den 
Hospital aworaki tambe via 
entrada parti patras. 
•	 
Pa	tur	test	di	CTscan	 


y	MRI	acudi	na	bali	di	CT/	 
MRI den Hospital via e en- 
trada parti patras. 
•	 
Pa	 tur	 test	 di	 Echo	 


policlinico y test di Mamo- 
grafia e pashent por acudi na 
e localidad parti patras mes di 
Hospital di biaha. 
Dilanti Aqua Windie’s lo tin 
borchi pa guia’bo pa asina bo 
yega parti patras di hospital. 
Pasa cu bo auto di biaha pa- 
tras y un miembro di sigu- 
ridad lo yuda bo pa asina bo 
acudi na e localidad corecto 
pa registra y haci bo test. 


E	 cambionan	 aki	 lo	 ta	 vi- 
gente te cu proximo aviso y 
tanten cu tin construccion 
andando na e areanan afecta. 
Nos ta pidi comunidad com- 
prension pa e situacion y ta 
gradici di antemano pa e pa- 
senshi. Nos a trahando duro 
pa minimalisa e molester. Pa 
cualkier informacion tocante 
testnan por yama Hospital su 
departamento di radiologia 
na 5274520. 


Lenga Blauw ainda ta plamando rapidamente entre carne Hulandes 


(nltimes)—E 
cantidad 
di infeccion cu e virus di 
Lenga Blauw a aumenta 
atrobe, pero e aumento ta 
birando mas lento. E vi- 
rus a ser detecta den 1,772 
sitio den e pais, segun 
Nederlandse Voedsel- en 
Warenautoriteit (NVWA) 
a reporta. 


Previamente, e cantidad di 
caso a dobel pa siman, y tin 
biaha e aumento tabata mas 
lihe ainda. NVWA a reporta 
94 caso dialuna, dia 15 di juli; 
un siman despues, e tabata 
503, y dialuna ultimo, e con- 
teo tabata na 1,094 caso. 


Mayoria infeccion ainda ta 
den e Achterhoek. Por ehem- 
pel, 60 caso a ser detecta den 
e municipio di Berkelland, y 
mesun cantidad a ser detecta 
na Oude IJsselstreek. Despu- 
es ta sigui e municipionan di 
Bronckhorst (46) y Aalten 
(44). Overijssel ta e unico 


provincia unda tur municipio 
a	detecta	e	virus.	E	parti	este	 
di Noord Brabant y e norte di 
Limburg awo tambe tin hopi 
infeccion. 


Lenga Blauw a ser detecta 
awo tambe na Flevoland, cual 


tabata e unico provincia sin 
infeccion te cu siman pasa. 
Apenas e virus a ser detecta 
den Noord Holland, Zuid 
Holland y Zeeland. Lenga 
Blauw ta un malesa cu ta 
afecta mayormente carne, 
cabrito, ciervo y ganado. Otro 


animal tambe por bira infec- 
ta, manera camel, llama, giraf 
y okapis, pero no ta conoci 
esaki	a	sosode.	E	virus	ta	cau- 
sa, entre otro, un lenga blauw, 
keintura halto y hinchamento 
den ganado. Nan por muri 
como resultado. Muscanan 


infecta cu ta morde ta plama 
lenga	 blauw.	 E	 virus	 no	 ta	 
contagioso na humano. 


Hopi animal a ser vacuna 
contra lenga blauw den tem- 
porada di lento. Segun un 
analisis inicial pa e Royal GD 
Health Service, e infeccion 
ta awo mas leve compara cu 
aña	 pasa.	 E	 organisacion	 di	 
criadero Hulandes di carne 
y cabrito (NSFO) a encuesta 
su miembronan na fin di juli. 
E	 cantidad	 di	 animal	 infecta	 
riba camponan afecta a au- 
menta den e ultimo siman- 
nan, cu algun campesinonan 
di cria cu casi tur di nan ani- 
mal malo. Aproximadamente 
un den dies animal malo ta 
muri.	Esaki	ta	nifica	cu	mor- 
talidad ta considerablemente 
mas abao durante e brote na 
fin	 di	 aña	 pasa.	 E	 tempo	 ey,	 
casi tur animal infecta riba un 
campo afecta usualmente ta 
muri. 

Accion riba contrabanda di hende na Corsou ta intensifica 


(CuraçaoChronicle) - Cu- 
raçao a lansa un plan nobo 
pa efectivamente combati 
y preveni trafico huma- 
no. Inicia den october di 
aña 2021 pa e Minister di 
Husticia di Corsou, e ini- 
ciativa aki a keda desaroya 
pa e coordinador di con- 
trabanda di hende y den 
colaboracion cu e oficial 
di Polis Hulandes y Man- 
agement Team di polis di 
Corsou. 


E plan ta enfoca riba siste- 
maticamente colecta y analisa 
informacion di e contraband- 
istanan via un registro per- 
manente, cual tin e meta di 
provee un miho bista tocante 
e actividad di e contrabandis- 


tanan aki. Despues di analisis, 
accion inmediato ta ser tuma 
pa eora gara e sospechosonan. 
Apesar di ley, medidanan pre- 
ventivo ta den plan cu perse- 
cucion criminal usa como un 
ultimo opcion. 


Gobierno di Corsou tin e 
meta di manda un mensahe 
cla: 
contrabandistanan 
di 
hende no ta bon bini y lo ser 


activamente y agresivamente 
persigui. 
Varios 
herment 
tambe lo ser usa pa yega e 
meta aki. Segun e Ministerio 
di Husticia, e plan di accion 
ta dinamico, cual ta nifica cu 
esaki lo keda mehora con- 
tinuamente basa riba descu- 
brimentonan nobo y experi- 
encianan. 


Te cu aña 2000, contrabanda 


di hende tabata defini como 
contrabanda di hende muhe, 
enfoca riba hiba hende muhe 
otro sitio of pais pa prostitu- 
cion y pa genera ganashi cu 
nan prostitucion obliga. 


Despues di Palermo Proto- 
col (2000), e definicion di 
contrabanda di hende a ser 
amplia y casi universalmente 
incorpora den legislacionnan 
nacional. 
Contrabanda 
di 
hende ta ampliamente descri- 
bi como explotacion sexual, 
explotacion laboral (y/of di 
servicio), explotacion crimi- 
nal, kitamento di organo for- 
sa y rogamento. 


Legislacionnan nacional dife- 
rente a sea pone esaki bao un 


termino so of a defini e for- 
manan di explotacion sep- 
ara cu su propio castigonan 
specifico. Corsou a scoge pa 
defini e formanan aki separa. 
E formanan anticipa di explo- 
tacion na Corsou ta primera- 
mente explotacion sexual, ex- 
plotacion laboral (y/of di ser- 
vicio) y explotacion criminal. 


E meta final di e accion in- 
tensifica aki ta di haci contra- 
banda di hende menos atrac- 
tivo pa e criminalnan. E Min- 
isterio di Husticia ta spera cu 
e strategia nobo aki lo causa 
no solamente mas condena 
y castigo sino tambe un pre- 
vencion y proteccion di posi- 
bel victimanan mas fuerte. 


Investigacion di belastingdienst tocante regalonan na moskee di Den 
Haag no ta discriminacion segun corte di apelacion 


(NLTimes) - Belastingdi- 
enst si tabatin e derecho 
di investiga regalonan na 
moskee As-Soennah na 
Den Haag segun corte 
di apelacion a dicidi. Un 
decision di corte anteri- 
ormente a declara cu e 
autoridad posiblemente a 
discrimina contra e mos- 
kee na Den Haag cu su in- 
vestigacion. 


E auoridad tabata investi- 
gando regalonan cu e moskee 
a ricibi desde aña 2012. El a 
cuestiona si e moskee, un 
institucion religioso, tabatin 
derecho di e status ANBI y su 
beneficionan pa cu impuesto 


relaciona. 


Den aña 2018, e autoridad a 
kita e status aki despues di re- 
portahe cu e moskee a ricibi 
donacion di exterior y a pla- 
ma mensahenan di intoler- 
ancia. El a ordena e moskee 
pa paga e rebaha di impuesto 
cu el a ricibi entre aña 2008 
y 2018. 


E moskee a sinti cu e autori- 
dad a tuma e accion aki a cau- 
sa di su antecedente Islamico 
y a hiba e caso dilanti corte. 
Den augustus di aña pasa, 
corte na Den Haag a dicidi cu 
e no por exclui cu e autoridad 
a discrimina ora cu el a cum- 


insa e investigacion contra 
As-Soennah. El a declara cu e 
investigacion no ta hustifica. 


Sinembargo corte di apela- 
cion no ta di acuerdo cu esa- 
ki. Den su decision e aña aki, 
e corte a bisa cu “ora di inicia 
un investigacion, e inspec- 
tor no a aplica un seleccion 
di criterio cu ta constitui un 
violacion di derecho funda- 
mental di e institucion.” Se- 
gun e corte di apelacion, no 
tin evidencia cu e autoridad a 
investiga e moskee pa motibo 
cu e ta in institucion Islamico 
y no tabatin conducta fuera di 
ley durante e investigacion. 


Corsou: 
Oryx Group a keda identifica 
como un compania cu ta 
maneha producto di petroleo 
‘sushi’ 
(CuraçaoChronicle) 
- 
Oryx Group, un compania 
cu a drenta un acuerdo 
cu Refineria di Korsou 
pa maneha e capacida na 
Bullenbaai y e refineria na 
Emmastad, a ser nombra 
en conexion cu e trata di 
e asina yama ‘dirty fuels’. 


Un publicacion riba ‘Public 
Eye’ 
ta 
nombra 
varios 
compania cu ta trata den 
comodidad 
y 
ta 
explota 
di manera sistematico e 
regulacionnan 
debil 
den 
paisnan Africano pa bende 
dirty fuels y di e manera aki 
maximalisa nan ganashi. 


E companianan aki mescla 
e productonan y despues 
ta bende nan via un red di 
stacion di gasolin propio of 
controla. 


Entre e companianan cu a 
menciona por a mira Vitol, 
Trafigura, Addax y Oryx 


Group. ‘Public Eye’ ta un 
organisacion cu a conduci 
investigacion pa por lo menos 
50 aña tocante e impacto di 
companianan basa na Suisa 
riba e paisnan cu menos 
recurso rond di mundo. E 
organisacion ta acusa cu e 
companianan 
nombra 
ta 
explota e legislacion inadecua 
den e paisnan Africano pa 
bende fuel cu tin nivelnan 
halto di sulfur, cual for di 
hopi tempo caba a ser prohibi 
na Europa. 


Ora cu e acuerdo entre RdK 
y Oryx Midstream Private 
Ltd (Oryx Midstream) a 
keda firma, Prome Minister 
Gilmar 
Pisas 
a 
declara 
cu 
Oryx 
Midstream 
ta 
trata 
specificamente 
e 
mercado lucrativo di mescla 
productonan 
di 
petroleo 
refina pa produci gas oil, 
motor oil y diesel di varios 
calidad y specificacion pa 
diferente aplicacion. 

Conseho di biahe pa Israel a cambia pa completamente cora 


(nltimes.nl) - Un conse- 
ho di biahe cora a wordo 
aplica pa Israel cu efecto 
inmediato, segun e Min- 
isterio di Asuntonan di 
Exterior. Esaki ta nifica 
cu Hulandesnan ta wordo 
conseha pa no biaha pa 
e pais aki pasobra ta de- 
masiado peligroso. E mo- 
tibo ta e tension den e re- 
gion. “E chens di un atake 
di Iran y aliadonan di Iran 
riba Israel ta halto,” e 
website tocante e conseho 
di biaha ta bisa. 


Ta conseha Hulandesnan den 
Israel pa sali for di e pais si ta 
sigur pa haci esaki. Hulanda 
no lo repatria hende, segun 
un vocero di e ministerio. 
Esaki “realmente no ta un 
tema na e momentonan ki.” 
E no por bisa cuanto Hulan- 
des ta keda den Israel pasobra 
hende cu ta biaha pa e pais no 
tin cu registra nan mes. 


E conseho di biahe pa Israel 
ya tabata oraño y parti cora. 
Prome cu a ahusta e conseho, 
e area na e frontera entre Isra- 
el y Gaza, Israel y Libanon y e 


Golan Heights ya tabata cora. 
Destinacionnan 
turistico 
popular manera Tel Aviv y Je- 


rusalem tabata oraño tambe. 


“Tin un riesgo aumenta di 


atakenan di raket y drones 
y atakenan terorista na tur 
lugar den Israel,” e memo- 
randum di e conseho nobo 
ta bisa. “E riesgo di un atake 
ta halto no solamente na e 
area di frontera entre Israel 
y Gaza, Israel y Libanon y na 
Golan Heights, pero tambe 
na otro lugarnan den Israel.” 


E violencia den e region entre 
Libanon, Iran y Israel ta mus- 
tra cu lo escala mas despues 
di un atake Israeli riba un 
comandante di Hezbollah na 
Beirut y e asesinato di un lid- 


Homber a viola muhe den dia cla den parke na Hoorn; Polis ta busca 
testigo 


(nltimes.nl) - Un homber a 
viola un muhe den e parke 
entre Schout na Hoorn 
y Dorpstraat na Zwaag 
diasabra atardi. Polis ta 
buscando e sospechoso y a 
pidi testigonan y hende cu 
tin grabacionnan di cama- 
ra di seguridad relevante 
pa sali dilanti. 


E victima, un muhe Polaco, 
tabata canando den e parke 
pa mas o menos 5or di atardi 
diasabra ora cu e homber a 
acerk’e. El a hala e muhe den 


mata y a viola e muhe den dia 
cla. 


Despues di esaki, e homber a 
sali for di e mata y a bay riba 
un bicicleta den direccion di 
Nachtwachter. E muhe a pidi 
ayudo di hende cu tabata pas- 
ando den e parke, ken a yama 
polis. 


E sospechoso ta un homber 
entre e edad di 25 y 30 aña, 
color di cuero scur y cabey 
cortico. E ta mas o menos 1.7 
meter halto y tin un curpa 


regular. Na e momento di e 
violacion, e tabatin un camisa 
di hoki bruin-berde y un car- 
son color cla bisti. 


Polis a realisa un investiga- 
cion di rastro den e parke 
y a lansa un buskeda pa e 
homber, pero te aworaki, 
esaki no a resulta den un de- 
tencion. “E ekipo di Delito 
Sexual ta investigando e caso 
mas detayadamente y ta bus- 
ca testigo,” polis a bisa. Polis 
tambe ta buscando pa cual- 
kier persona cu tin grabacion 
di camaranan di seguridad, 
dashcams, of camaranan di 
bel na porta cu ta relevante 
na e caso. 


Mayoria di e votadonan di partido di coalicion kier prohibi terapia di 
conversion gay 


(nltimes.nl) - Mayoria di 
e votadonan Hulandes, 
incluyendo un mayoria di 
esnan cu a vota pa PVV, 
VVD, NSC, y BBB, kier 
prohibi terapia di conver- 
sion gay. Solamente 20% di 
Hulandesnan, mayoria di 
esnan cu a vota pa e par- 
tidonan Cristian conser- 
vativo, no ta considera cu 
esaki ta necesario, segun e 
encuesta anual di Pride di 
EenVandaag entre 23.050 
di su panel di opinion. 


Na november, tres di e cu- 
atro partidonan di coalicion 
a rechasa firma un Acuerdo 
Arcoiris pa apoya derechonan 
LGBTQIA+. 
Solamente 
VVD a firma. 


Terapia di conversion gay ta 
un forma no comproba di te- 
rapia pa suprimi orientacion 
sexual of identidad di genero 
di un persona. Contrario na 
diferente otro pais, e no ta 
ilegal na Hulanda. Parlamen- 
to anterior kier a haci esaki 
castigabel, pero segun e Con- 


seho di Estado, e prohibicion 
ta contra e derecho funda- 
mental pa libertad di religion. 


E Tweede Kamer nobo, tam- 
be ta apoya e prohibicion di 
terapia di conversion gay. In- 
cluso un mayoria di e vota- 
donan di PVV (60%), cu ta 
apoya otro leynan anti-LG- 
BTQIA+, ta pensa cu e tera- 
pia aki mester wordo prohibi. 
Tambe ta asina pa 77% di e 
votantenan di NSC. 


Esnan cu ta contra, 20%, 
ta mayoria di e partidonan 
Cristian conservativo SGP y 
ChristenUnie. “Si un perso- 


na ta scoge pa sigui e terapia 
aki, e mes mester por dicidi. 
Mescos cu nan mester por 
dicidi kico nan kier yama nan 
mes,” un votante di Christe- 
nUnie a bisa EenVandaag. 


Tin hopi menos apoyo pa 
otro proyecto di ley faborabel 
pa LGBTQIA+ cu ta pas- 
ando den parlamento actual- 
mente. E proyecto di ley aki 
ta permiti hende di 16 aña bay 
ariba pa cambia nan genero 
riba nan cedula di identidad y 
paspoort sin necesidad di un 
rapport medico. Solamente 
36% di e votadonan ta pensa 
cu esaki mester ta posibel 


na Hulanda, y 46% ta contra 
esaki. Esnan cu ta contra ta 
den mayoria di e partidonan 
Cristian, pero un mayoria 
di e votadonan di PVV y BB 
tambe ta contra e idea. Segun 
EenVandaag, nan no ta contra 
un otro identidad di genero, 
pero principalmente nan ta 
duda e edad na cual hende 
por haci e cambio. 


Mita di e votadonan di PVV 
, 51%, ta apoya un ley cu a 
pasa na Hungria cu ta prohibi 
e “representacion y promo- 
cion” di diferente identidad 
di genero y orientacion sexu- 
al den hende bou di 18 aña. E 
ley ta trata bukinan cu ta pre- 
senta hende di e comunidad 
LGBTQIA+ mescos por- 
nografia - nan no por wordo 
bendi cerca di scol- of igle- 
sianan, y na otro lugar nan 
mester wordo bendi den saco 
di plastic cera. Un votado di 
PVV a bisa cu e ta contra e 
“woke nonsense” cu ta bin cu 
informacion tocante ta gay. 
“Muchanan tin biaha ta pasa 
den un fase caminda nan kier 


ta un mucha homber of un 
mucha muhe. Y esaki ta pasa 
regularmente,” e votador di 
PVV a bisa. 


Italia ta implementando un 
ley e aña aki cu lo haci’e mas 
dificil pa parehanan di mesun 
sexo reconoce un yiu. E ley ta 
nifica cu hendenan cu no ta 
e mayornan biologico no lo 
por busca su yiu for di scol, 
hiba nan na vakantie, of apro- 
ba tratamento medico pa nan 
sin e consentimento skirbi di 
e mayor biologico. Pa haya 
e derecho aki, e mayornan 
no-biologico mester oficial- 
mente adopta e yiu - un pro- 
ceso cu ta tuma mas o menos 
3 aña y ta costa hopi placa. 


E mayoria di e votadonan 
Hulandes, 64%, ta contra e 
ley aki. Mescos cu otro ley- 
nan no-faborabel pa LG- 
BTQIA+, e votadonan iski- 
erdista ta mas contra. Di e 
partidonan di coalicion, e 
votadonan di PVV ta mas na 
fabor, 39%, pero tin un tiki 
mas cu ta contra, 43%. 

Colombia: Congreso ta considera prohibi souvenir di Pablo Escobar 


(AP) 
— 
Souvenirnan 
mustrando e fayecido nar- 
cotraficante Colombiano, 
Pablo Escobar por keda 
prohibi na Colombia si 
legisladornan aproba un 
ley introduci e siman aki 
den congreso di e nacion. 


E propuesta ta ricibi critica di 
comerciantenan cu ta bende 
su mercancia pa turistanan 
for di henter mundo, pero ta 
conta cu sosten di esnan cu 
ta pensa cu e pais mester de- 
shaci di su imagen di hefenan 
di mafia. 


E legislacion ta propone un 
multa di hasta $170 pa bend- 
edornan cu ta bende mercan- 
cia mustrando Escobar y otro 
criminalnan condena, y tam- 
be lo permiti polis pa duna 
boet na esnan cu bisti T-shirt, 
sombre y otro paña cu ta “ex- 
alta” e criminal famoso. 


“E articulonan aki ta revic- 
timisando hende cu tabata 
victima di asesinonan,” segun 
Cristian Avendaño, un repre- 
sentante di Partido Berde di 
Colombia cu a prepara e ley. 
“Nos mester protege e dere- 
cho di e victimanan pa recu- 


pera y haya otro simbolonan 
pa nos pais.” E propuesta a 
haya cobertura amplio den 
corantnan di Colombia, unda 
ta considera Escobar como 
un figura asesino, vincula na 
un di e periodonan mas vio- 
lento den historia di e nacion. 


Na mes momento, e imagen 
di e traficador di droga ta co- 
mercialisa pisa pa localnan 
cu kier gana placa riba e fas- 
cinacion aumentando riba e 
narcotraficante, entre algun 
turista di Norte America, 
Europa y otro paisnan Latino 
Americano. 


Europa ta urgi Venezuela revela documentonan di eleccion 


(CuraçaoChronicle) 
– 
Union Europeo y varios 
pais miembro, incluyendo 
Hulanda, Francia y Ale- 


mania a pidi pa Venezuela 
“publica e documentonan 
di eleccion lo mas pronto 
posibel.” 


E peticion aki ta pa mira si e 
documentonan por compro- 
ba si berdaderamente Nico- 
las Maduro a keda reeligi 
como presidente bao su me- 
sun merito. E ta bini tambe 
despues di reportahe di ob- 
servadornan cu e eleccion 
presidencial cu a tuma luga 
dia 28 di juli no a cumpli cu e 
standard internacional di in- 
tegridad electoral. 


Den un declaracion uni, e 


hefenan di estado y gobier- 
nonan di e paisnan Europeo 
involucra a haci yamado na 
e autoridadnan Venezolano 
pa “inmediatamente haci tur 
protocol y rapport publico 
pa garantisa e transparen- 
cia y integridad di e proceso 
electoral.” Prome Minister 
Hulandes Dick Schoof a en- 
fatisa riba e plataforma X, e 
importancia di “respeta e de- 
seo y derechonan di e pueblo 
Venezolano” y a condena e 
violencia y menasanan contra 
manifestantenan pacifico y 
miembronan den oposicion. 


Josep Borrell, Alto Repre- 


sentante di Union Europeo 
pa Exterior, a reitera diado- 
mingo anochi cu data oficial 
di e stacionnan di voto no a 
ser haci publico ainda, a pesar 
di compromisonan di e con- 
seho electoral di Venezuela. 


Borrell a adverti cu sigui 
sconde e data aki ta sola- 
mente pone mas duda riba e 
credibilidad di e resultado di 
eleccion. 


Segun e hechonan reuni pa 
e oposicion Venezolano, Ed- 
mundo Gonzalez Urrutia lo 
a gana cu un mayoria signifi- 
cante. 


Peru: Lima, e ciudad mas contamina di America Latino 


(infobae) – Lima, capital 
di Peru, ta enfrenta un 
problema grave di salud 
publico debi na e calidad 
alarmante di aire. Segun 
informe 
di 
periodista 
Milenka Duarte, di Diario 
El Comercio, e contami- 
nacion no solamente ta 
pone shelo scur cu “smog”, 
sino tambe ta afecta salud 
di e ciudadanonan nega- 
tivamente, 
provocando 
diferente malesa. 


Entre e problemanan di salud 
asocia tin asma, malesa ob- 
structivo cronico di pulmon 
(EPOC), neumonia y bron- 
quitis cronico. Ademas, ex- 
posicion na contaminacion 
por causa malesa neurologico 
manera Alzheimer y Parkin- 
son, ya cu stress oxidativo y 
inflamacion cronico ta afecta 
funcion cerebral, aumentan- 
do deterioro cognitivo y 
trastornonan neurologico. 


Durante temporada di win- 


ter (juni pa september), con- 
taminacion por a mas grave 
debi na condicionnan me- 
teorologico manera inversion 
termico, cu ta atrapa contam- 
inantenan cerca di e superfi- 
cie. 


Ademas, tin impacto riba 
salud di cuero, causando 
dermatitis, acne y embe- 
hecemento prematuro, ya cu 
contaminantenan ta daña e 
barera di cuero, haciendo es- 
aki mas vulnerable pa infec- 


cion y acelerando e deterioro 
di cuero debi na inflamacion 
y radicalnan liber, asocia cu 
desaroyo di cancer y malesa 
cardiovascular. 


Igualmente, tin evidencia cu 


contaminacion di aire por in- 
flui salud mental, generando 
problema manera ansiedad y 
depresion. 


Air 
Quality 
Life 
Index 
(AQLI) di 2023 – indice di 
agencia di proteccion ambi- 
ental Mericano (EPA) pa in- 
forma riba calidad di aire – ta 
revela cu Lima ta e ciudad 
mas contamina di America 
Latino, loke ta traduci den un 
cantidad halto di morto. 


Por ehemplo, na Lima y El 
Callao, 
contaminacion 
ta 
causa alrededor di 10mil 
morto pa aña, di cual seis mil 
ta pa trafico di auto, segun 
EPA. 


Like us on 
Facebook 


facebook.com/bondianoticia 

Puerto Rico: Junta di Supervision ta señala incumplimento di AEE cu ta 
impedi elabora un plan fiscal eficiente 


(ElNuevoDia) – E Junta di 
Supervision (JSF) a adverti 
e Autoridad di Energia Elec- 
trico (AE) cu e no a cumpli 
y ta den violacion di disposi- 
cionnan di e ley Promesa 
door di no presenta informa- 
cion detaya y solicita pa e en- 
tidad, necesario pa e elabora- 
cion y certificacion di su plan 
fiscal, na mesun momento cu 
Josue Colon, director ehecu- 
tivo di e corporacion publico, 
a sostene cu e peticion ta 
specificamente pa e opera- 
dornan priva, LUMA energy 
y Genera PR. 


“Despues di un revision cui- 
dadoso, JSF a determina cu 
e informacion presenta no ta 
completo y ta rekeri cierto 
revision, material adicional 
y datonan di backup prome 
cu JSF por certifica cu e ta 
cumpli cu e rekisitonan di e 
Ley di Supervision, Adminis- 
tracion y Stabilidad Econom- 
ico di Puerto Rico (Prome- 
sa),” e director ehecutivo di 
JSF, Robert F. Mujica, a in- 
dica den un carta emiti diabi- 
erna y dirigi na e gobernador 
Pedro Pierluisi. 


Den declaracionnan por es- 
crito na El Nuevo Dia, La 
Fortaleza a cualifica e diasabra 


aki manera “tipico” durante 
e proceso di e plan fiscal, e 
aviso di violacion y solicitud 
di revision di e informacion. 


“AEE ta revisando e NOV 
(aviso di violacion) ricibi dia- 
bierna y ta bay traha cu su 
asesornan tecnico, LUMA y 
Genera pa contesta di manera 
oportuno. 


Manera semper, AEE ta 


bay traha den colaboracion 
cu e JSF y ta bay cumpli cu 
su responsabilidadnan bao 
Promesa pa completa e pro- 
ceso di e plan fiscal,” La For- 
taleza a contesta na un peti- 
cion di reaccion dirigi na e 
gobernador. 


Di su banda, Colon a argu- 
menta cu, si JSF a haci pe- 
dido na AEE, manera doño 
di e activonan, e peticion ta 


bay specificamente na su op- 
eradornan priva, LUMA y 
Genera PR, pa nan entrega 
cierto informacion necesario 
pa completa nan evaluacion y 
certifica e cumplimento cu e 
disposicionnan di Promesa. 


“Nos ta den e proceso di eval- 
ua detayadamente e infor- 
macion rekeri. Sinembargo, 
manera nos a menciona, di e 
mesun contenido di e notifi- 


cacion ta sali cu e rekisitonan 
principal di e JSF ta dirigi na 
LUMA Energy y Genera PR, 
kendenan, manera parti di e 
transformacion ordena pa e 
leynan vigente y aproba pa 
e JSF, ta administra y opera 
e activonan di transmision y 
distribucion y di generacion 
di e corporacion publico, re- 
spectivamente,” Colon a in- 
dica. 


“Ambos operador priva mes- 
ter atende e rekisitonan di e 
JSF cu e urgencia cu un tarea 
asina importante ta rekeri di 
manera cu e Autoridad di En- 
ergia Electrico por contesta 
manera ta coresponde y den 
e termino solicita,” el a sub- 
raya. 


Pa loke ta e desafionan, Mu- 
jica a señala den e carta cu 
ta crucial pa e actornan di e 
sistema energetico sigura cu 
e proyeccionnan financiero 
ta refleha e necesidadnan op- 
erativo y di mantenemento 
berdadero, como tambe e 
financiamento pa mehora- 
cionnan necesario den e 
calidad di servicio pa e con- 
tribuyentenan. 


Republica Dominicana: Acuerdo ‘Cielos Abiertos’ ta genera opinionnan 
encontra den aviacion 


(DiarioLibre) – Gobierno 
ta spera cu, cu e acuer- 
do di ‘cielos abiertos’ cu 
Merca, e competencia en- 
tre aerolineanan nacional 
y Mericano ta aumenta, 
loke por hiba na un caida 
den e prijs di ticketnan 
aereo. Sinembargo, e ex- 
pectativa aki ta wordo 
poni den duda pa algun 
experto. Mientras tanto 
e sector priva di aviacion 
local ta mira cu desconfi- 
ansa e acuerdo pa cual nan 
no a wordo consulta. 


“Den un mundo unda conec- 
tividad ta esencial, e creacion 
di un ambiente unda e aero- 
lineanan por opera cu inter- 
vencion y regulacion guber- 
namental minimo ta crucial. 
E acuerdo aki ta permiti e 
mercado, y no solamente e 
gobiernonan, defini e fu- 
turo di e transporte aereo,” 
e presidente Luis Abinader a 
precisa durante e firmamento 
oficial na e Palacio Nacional 
diabierna ultimo. 


E documento, firma pa e 


minister di Turismo, David 
Collado, y e subsecretario di 
Estado pa Crecemento Eco- 
nomico, Energia y Medio 
Ambiente Mericano, Jose W 
Fernandez, ta drenta na vigor 
despues di pasa e revision den 
e Tribunal Constitucional 
(TC) y e Congreso Nacional. 


Te na e momentonan aki, 
detayenan di e acuerdo no 
ta conoci; e Asociacion Do- 
minicana de Lineas Aereas 
(ADLA) a sigura cu su miem- 
bronan no a wordo consulta 
tocante e tema cu ta involucra 
tur nan dimensionnan. “Nos 


no conoce pa nada loke e ta 
integra, loke e acuerdo ey ta 
bisa,” Omar Chahin, presi- 
dente di e asociacion, a con- 
testa na Diario Libre. 


E ehecutivo a observa cu e 
acuerdo por beneficia e lin- 
eanan aereo Dominicano, 
pero tambe por perhudican- 
an, manera e Ley 57-23 cu, 
segun Chahin, ta ofensivo y 
no ta representa e “miho in- 
teresnan di e aerolineanan 
Dominicano.” 


E Asociacion Nacional de 
pilotos (ANP) a manifesta 


su descontento tras di e acu- 
erdo di “Cielos Abiertos” sin 
e participacion di e actornan 
principal di e sector: e tec- 
nico-, piloto- y aerolineanan. 
“Nunca nos a wordo invita, 
solamente ta keda djis spera 
cu esaki no ta nos final,” e 
entidad a expresa riba nan 
cuenta di X. 


Den su publicacion, nan a 
contesta na e invitacion di e 
Palacio Nacional pa nan bira 
testigo di e firma: “Acepta e 
participacion na e firma di 
e acuerdo di “Cielos Abier- 
tos” sin sa cual tabata e acu- 


erdonan ey. Nos no sa si e ta 
afecta nos tecnico-, piloto- y 
empresanan aereo chikito,” e 
asociacion a indica. 


E presidente di ANP, Juan 
Batista, a expresa cu e falta di 
participacion den e debatenan 
tocante e acuerdo ta un falta 
di respet y di etica profesional 
di parti di e gobierno. “Esaki 
ta un cuchiu den lomba di e 
profesionalnan 
aeronautico 
nacional.” 


Den su discurso e dia di e 
firmamento di e acuerdo, e 
presidente Luis Abinader a 
garantisa cu un gran bentaha 
di e acuerdo ta e libertad di 
e mercado y deregulacion 
gubernamental, loke ta bay 
aporta na e creacion di em- 
pleo- y beneficionan nobo 
directo pa e usarionan. 


E presidente di e Junta de 
Aviacion Civil (JAC), Marte 
Piantini, no ta kere cu e acu- 
erdo lo afecta e aerolineanan 
Dominicano, manera algun 
sector tin miedo. 

E temporada di 
'Back to School' a yega! 


Pasa AMC Unicon pa e 
ultimo deals Fantastico di 
laptop pa hasi e aña aki bo 
miho aña escolar. 


L. G. Smith Blvd 144 
Tel. 521.1100 


Back to School ta den porta, kiko tur e yiu mester pa cuminsa? 
Akibou algun tips pa yuda e mayor cu un bon preparacion 


Despues di vakantie grandi ta impor- 
tante pa hasi tur preparacion pa cum- 
insa e aña escolar nobo full ekipa. E ma- 
terialnan pa school ta crucial pa sigura 
entusiasmo pa e aña academico. Sea 
bo ta un studiante di secundaria of un 
studiante di prome aña di universidad, 
tin e hermentnan corecto por haci tur e 
diferencia. 


Pa bo por cuminsa bon, aki bou algun cos 
esensial cu bo mester: 


1. Binders y papel: Wanta bo papelnan bon 
organisa. 


2. Schrift y papel los: Pa tur bo necesidadnan pa tuma nota. 


3. Pen y potlood: Regular, stift y di color 


4. Marker y post-its: Indespensabel pa highlight informa- 
cion importante 


5. Mochila: Grandi y duro pa bo por carga bo cosnan. 


6. Maps: Maps ta esensial pa separa, cordina y proteha doc- 


umentonan importante. 


7. Etui: Ta importante pa 
tene pen, potlood y tur 
otro kos chiquito bon or- 
ganisa. 


8. Slijper: Un bon slijper ta 
un sumamente importante 
pa e potloodnan tradicio- 
nal di palo. 
Na Dyon Center bo por 
bai cu bo lista y asina hasi 
un solo compra den un 
solo biaha. 


Dyon Center situa na Caya 
Frere Bernardinus 10 ta 
habri di dialuna te diasabra 
non stop di 8.30am - 6pm 
y ta full ekipa di A te Z cu 
tur locual bo yiu mester 
pa cuminsa un aña escolar 
nobo y bon prepara. 


Dyon Center lo ta habri NONNSTOP 
pa asina bo por haci bo 
BACK TO SCHOOL SHOPPING trankil y sin rush. 
8.30am - 6pm 


Caya Frere 
Bernardinus 10, 
Oranjestad Aruba 
Tel. 582-9894 


dyoncenteraruba.com 

Prome grupo di studiantenan a yega bon Hulanda 


Cu vuelo 767 di KLM a 
yega awe 5 di Augustus e 
prome grupo di studiante 
Arubano pa sigui un estudio 
avansa na nivel di HBO of 
Universidad na Hulanda. 
Un total di 58 studiante a 
yega y lo bay studia na e 
ciudadnan di Amsterdam, 


Dronten, Utrecht, Drieber- 
gen, Arnhem, Nijmegen, 
Wageningen, Den Bosch, 
Tilburg, 
Maastricht/Sit- 
tard, Deventer, Enschede, 
Zwolle y Rotterdam. Awe 6 
di augustus e di dos grupo 
lo yega Hulanda. 


Na Schiphol e studiantenan 
mescos cu tur aña a wordo 
saluda pa Minister Plenipo- 
tenciario mr. Ady Thijsen y 
director di Gabinete di Aruba 
Joselin Croes LL.M. Un biaha 
mas tabata tin un delegacion 
consistiendo di funcionarionan 
di Departamento di Enseñansa, 
Bienestar General y Cultura di 
Gabinete di Aruba, studiemen- 
tor- y miembronan di e POC 
(Plaatselijke Opvangcommis- 
sie) presente den sala di yegada 
di Schiphol. 


Despues cu e grupo di studi- 
ante a sali cu nan maleta, na un 
forma bon coordina y organisa 
a haya instruccion di personal 
di Gabinete di Aruba, mentor y 
miembronan di e POC con pa 
cana y unda nan mester a para 
den grupo pa warda nan turno 
pa bay na e bus cu lo hiba nan 
na nan ciudad. 


Na Schiphol Robby Schouten 
di e programa Leu fo’i Cas ta- 
bata t’ey pa haci entrevistanan 
entre otro cu e studiantenan. 


Mañan e grupo di studiantenan 
aki lo cuminsa cu e programa 
di “opvang” obligatorio, cual 
lo dura entre tres dia y un si- 
man. Durante e dianan aki e 
studiantenan nobo lo haya e 
guia necesario den nan ciudad 
unda pa sigur cuater aña of mas 
nan lo biba y studia. 


E prome aña e studiante ta 
ricibi guia di e studiementor, 
pero pa e resto di su estudio e ta 
cay bou di Gabinete di Aruba. 


Riba Facebook y Instagram di 
Gabinete di Aruba y Facebook 
di Onderwijszaken lo tin re- 
portahe y potretnan di e yegada 
di e grupo di studiantenan. 


E potretnan ta cortesia di 
Arubahuis. 


Youth program Dakota cu plan 
holistico presenta pa Fundacion 
Lead by Design y CEDE Aruba 


Recientemente Fundacion Lead by Design den colaboracion 
cu CEDE Aruba tabata tin na Youth program pa hobennan 
di Dakota. Esaki a tuma luga na Centro di Bario Dakota 
eherciendo practicanan pa ekipa hobennan riba temanan 
specifico manera Hiking & Sports, Money Psychology, 
Budgeting, Understanding your Personality, Emotional 
Wellbeing, Discovering Your Potential y Success Planning. 


Programa a tuma luga dia 22 juli pa dia 2 augustus ultimo y a 
conta cu participacion di 14 hoben. 


Durante sesion di Hiking & Sports hobennan a pasa den un 
experiencia pa pone ‘team building’ na practica. Henter e 
experencia ta diseña pa yuda hobennan comunica cu otro y 
desaroya confiansa. Soluciona problema tambe ta necesario pa 
supera e retonan chikito of grandi cu ta presenta nan mes na 
caminda. 


Den tayer di Money Psychology, hobennan a siña detecta nan 
propio emocionnan ora ta regarda tuma decisionnan sano 
pa cu e maneho di nan finanzas. Como tambe pa e parti di 
budgetting, con pa nan propuesta nan finanzas y keda denter 
di nan presupuesto pa por logra nan metanan. 


Di parti di Facilitado, Franklin Seute nan tur a haya un buki 
di budgeting regalo pa yuda nan maneha nan finanzas como 
studiante. 


Understanding your Personalities, un tayer hopi efectivo cu ta 
yuda hobennan conoce na personalidad, reconoce personalidad 
di otronan y mehora nan relacion cu otronan ta un tayer clave ora 
ta trata nos identidad. Den combinacion cu Emotional Wellbeing 
y Discovering Your Potential por identifica unda cada ken ta den 
lo actual, su desaroyo y con nos tin pa traha riba esaki, un bes 
identifica pa alcansa e miho version di nos mes pa por alcansa 
nos metanan y ultimamente, opera den nos proposito mayor. 


Y ora ta trata na planifica pa esaki e logro aki, hobennan tambe 
a pasa door di e tayer di 
Success Planning. 


Planificacion ta un componente clave pa logra exito! Sea nos ta 
trahando riba un meta personal of profesional. E ta encera fiha 
metanan, identifica posibel obstaculo y crea un plan di accion 
pa yega na bo resultado desea. 


E Youth program ta pa hobennan entre edad di 16 pa 18 aña di 
edad. Pa haya sa mas tocante Programa di LEAD BY DESIGN, 
por tuma contacto cu e fundacion via +297 733 0377. 

Brazil ta apela suspension di Marta pa e semifinalnan di Olimpiada na 
Paris 


(AP)—Brazil a apelacion 
e decision di FIFA pa sus- 
pende Marta pa dos wega 
despues di su carchi cora 
den e etapa di grupo du- 
rante e torneo di futbol 
femenino na e Weganan 
Olimpico na Paris. 


Brazil ta plania pa enfrenta 
campeon di Copa Mundial 
Spaña den un wega semifi- 
nal na Marseille awe. Marta 
no a participa den victoria di 
1-0 den e cuarto final contra 
Francia despues cu el a ricibi 
un carchi cora den e final di 
etapa di grupo contra Spaña 
debi na un foul riba Olga 
Carmona. 
E carchi cora tabata un golpi 


emocional pa Marta, e capital 
di ekipo y seis biaha hungado 
di aña mundialmente cu a 
bisa cu esaki ta su ultimo tor- 
neo internacional cu e ekipo. 


E comite disciplinario di 
FIFA a determina despues 
cu e foul a merece un sus- 
pension di dos wega. E fed- 
eracion di futbol Brasilero a 


anuncia diadomingo cu e ta- 
bata apelando e decision. 


Marta tin un record tremen- 
do di respeta reglanan di e 
deporte y hungamento hus- 
to, e ta un referencia mun- 
dial den e deporte pa varios 
generacion pa tur cos cu el 
a logra riba y pafo di veld,” 
e federacion a bisa den un 
declaracion. E apelacion den 
nomber di Marta ta mustra 
cu tin chens pa fracasa como 
cu e reglanan disciplinario di 
FIFA mes ta bisa cu apelacion 
no ta admisible pa un prohibi- 
cion di dos wega. Marta, 38, 
ta hungando su di seis Olim- 
piada. El a mira e victoria di 
Brazil den e cuarto final for 


di e audiencia. Hasta si Bra- 
zil perde contra Spaña den e 
semifinal, Marta ainda lo tin 
chens pa hunga den e wega 
pa brons diabierna binidero 
na Lyon. Un victoria di Bra- 
sil awe lo manda e ekipo pa e 
wega di medaya oro na Paris 
diasabra binidero. Brazil tin 
un par di medaya plata den 
futbol Olimpico femenino, 
mas recien na 2008. 


Spaña a derota Brazil 2-0 
den e etapa di grupo. E Spa- 
ñonan, hungando den nan 
prome 
Olimpiada, 
tabata 
competiendo pa bira e prome 
ekipo pa gana un medaya oro 
despues di gana un Copa 
Mundial Hende Muhe. 


Comaneci ta bisa cu cambio di puntahe di Chile despues di 
cuestionamento tabata hungando “cu e salud mental di atletanan” 


(AP)—Gigante di Gim- 
nasia 
Nadia 
Comaneci 
tabata 
furioso 
despues 
cu Anna Barbosu di Ro- 
mania a perde su medaya 
brons na Mericano Jordan 
Chiles ayera ora coachnan 
Mericano a yama pa un 
cuestionamento cu a au- 
menta e puntahe di Chiles 
y a kita Barbosu for di e 
podium y lag’e yorando 
riba vloer na e Weganan 
Olimpico na Paris. 


“Mi no por kere cu nos ta 
hunga cu e salud mental y 
emocion di atletanan asina 
ki...ban proteh’e nan,” e 
nuebe biaha medayista Olim- 
pico a skirbi riba X. 
Barbosu a pensa inicialmente 
cu el a gana un medaya den e 
final di rutina riba vloer ayera 
riba e ultimo dia di eventonan 


di gimnasia. Chiles tabata e 
competidor final, y e puntahe 
poni inicialmente riba e vid- 
eoboard tabata mas abao cu 
esun di Barbosu, cual a pone 
e Romano gara e bandera di 
su pais y a cuminsa celebra. 
Algun momento despues a 


anuncia cu e coachnan di 
Chiles a puntra huesnan pa 
evalua e componente di difi- 
cultad den nan puntahe. Esey 
a resulta den un aumento 
di .1 punto pa Chiles, cual 
a dun’e un puntahe final di 
13.766—net n tiki mas cu e 


13.700 di Barbosu. 
Ora e revisa e resultadonan 
demostra, Barosu a mira e 
pantaya y a vries. Despues 
a film’me ta saliendo for di 
e sala den lagrima, devasta. 
“Na e punto aki, nos no ta- 
batin nada pa perde, pues mi 


tabata manera ‘Nos ta djis 
bay purba,’” segun e coach 
di Team USA Cecile Landi a 
bisa tocante e cuestionamen- 
to. “Honestamente mi no a 
pensa e ta bay pasa pero ora 
mi a tende su grito, mi a bira 
wak ta kico e ta.” 


Eyioma Uwazurike ta bolbe despues di un suspension di un aña a 
causa di wega di placa 


(AP) - Eyioma Uwazurike 
di Broncos a subi veld di- 
aluna poco despues cu 
NFL a permiti su persona 
bolbe despues di un sus- 
pension di un aña, causa 
pa violacion di e liga su 
politicanan pa cu wega di 
placa. 


“Mi ta gradici na Denver 
Broncos y National Football 
League pa dunami e opor- 
tunidad di sigui cu mi carera 
den NFL,” Uwazurike a bisa 
den un declaracion algun ora 
despues cu e training a caba. 
“Mi a siña di e situacion aki 
y a tuma medidanan pa ga- 


rantisa cu esaki nunca lo pasa 
atrobe. 


“E ta un privilegio pa hunga 
den NFL y mi ta spera cu 
otronan por siña di mi fout- 
nan,” Uwazurike a agrega. 
“Mi lo no tuma e di dos 
chens aki y desperdici’e y mi 
ta completamente compro- 
meti pa tin un impacto posi- 
tivo cu Broncos ambos riba y 
fuera di veld.” 


E coach di e ekipo Sean Pay- 
ton a bisa cu e actitud di e 
atleta a yuda kita su suspen- 


sion y su regreso na Broncos. 
“E tabata hopi repenti y mi ta 
kere cu esey a hunga un rol 
grandi den tur cos.” Payton 
a comenta. “Mi ta kere cu e 
ta compronde y ciertamente, 
e eror cu el a comete, y ta 
aprecia hopi cu e por uni na 
su team.” 

Feyenoord ta gana e Johan Cruijff Schaal riba pinalti despues di un 
empate 4-4 cu PSV 


(nltimes)—Feyenoord 
a gana e Johan Cruijff 
Schaal na Eindhoven dia- 
domingo. E Rotterdam- 
mers a derota PSV riba 
pinalti despues di un em- 
pate espectacular di 4-4 
den 90 minuut. 


Un decision pre-wega inte- 
resante for di e gerente nobo 
di Feyenoord Brian Priske ta- 
bata pa scoge Timon Wellen- 
reuther den gol. Esaki a parce 
di ta como su prome esco- 
gencia di keeper pa e Rotter- 
dammer e temporada aki en 
bes di Justin Bijlow. 
E prome chens den wega a 
bay pa Feyenoord. Igor Paixao 
a usa un prome toque ex- 
celente pa haya espacio pa un 
tiro, cual a stroba pa keeper di 
PSV Walter Benitez. E banda 
di Eindhoven a tuma e avance 
den e di nuebe minuut. Fey- 
enoord a stop di hunga pa 
un seconde pasobra medio- 
campista Ramiz Zerrouki a 
keda riba vloer cu un herida, 
pero PSV a sigui hunga. 
Den e di 26 minuut, Fey- 
enoord a haya regalo di pin- 
alti pa nivela e wega. Gjivai 


Zechiël a dribbel den e caha 
prome cu esaki a ser stroba pa 
Fredrik Oppegård. Santiago 
Gimenez a tuma e pinalti y a 
hinca. 
E banda di Priske a tuma 
e avance un rato depues di 
un comienso atrobe. San- 
tiago Gimenez a dribbel pasa 
Ryan Flamingo prome cu el a 
hunga e paso perfecto pa Bart 
Nieuwkoop, ken a bin dilanti 
for di e posicion puntero na 
banda drechi. Nieuwkoop a 
caba e chens cu un gol, man- 
dando e 1,600 fanaticonan 
den e audiencia den celebra- 
cion. 


PSV a nivela e wega den e di 
48 minuut. Un paso tremen- 
do for di Joey Veerman a haya 
Malik Tillman, ken a hunga e 
bala abao y duro den e caha 
pa de Jong pa un tap-in facil. 
E Rotterdammer a haya un 
otro pinalti den e di 53 min- 
uut. Paixao a hunga un paso 
perfecto den caminda di Gi- 
menezz, ken a posiciona su 
mes patras di e defensor di 
PSV. Gimenez a dribbel pasa 
Benitez, ken a stroba su tiro 
prome cu gol por a drenta 
net. Gimenez a desplega un 
otro pinalti atrobe, cual a dal 
e skina abao. 


Un sustituto pa gerente di 
PSV Peter Bosz a traha per- 
fectamente y a sigura cu e 
Eindhovenaren 
a 
igualisa 
atrobe. Un paso for di Bakay- 
oko a ser pusha pa Wellen- 
reuther y kita pa Couhaib 
Driouech pa Guus Till, ken 
a hinca di cerca solamente 
25 seconde despues di drenta 
veld. 
Pero e golnan a sigui drenta 
den e wega aki, mientras 
Feyenoord a tuma e avance 
atrobe den e di 72 minuut. 
Atrobe, tabata un sustituto 
cu a hinca gol. Un tiro liber 
for di e banda di Priske a ser 


hunga net prome cu un paso 
abao y duro den e caha. Fla- 
mingo a dicidi pa laga e bala 
bay den caha, cual a resulta 
despues cu e bala drenta caha 
atrobe y mediocampista An- 
toni Milambo a hink’e pa cas. 
Referee Jeroen Manschot a 
duna e tercer pinalti di e wega 
den e di 78 minuut. Til a pro- 
ba su balor atrobe, hibando e 
bala pa Wellenreuther prome 
cu sali. E keeper Aleman ta- 
bata probablemente fortuna 
pa keda riba veld, como cu el 
a ser plania caba pa e prome 
mita, y Benitez a ser plania 
mas trempan pa duna un pin- 
alti den un situacion similar. 
De Jong a hinca e pinalti pa 
trece e puntahe na 4-4. 
Esaki tabata e ultimo wega 
di e wega tambe. E wega a 
bay stret pa pinalti en bes di 
tempo extra. Feyenoord ta- 
bata victorioso riba pinalti 
despues cu dos hungado di 
PSV a perde nan tiro. Bakay- 
oko a mira su pinalti salba pa 
Wellenreuther, y Til a tira su 
esfuerso demasiado halto riba 
bara di gol. 
Potret di Olaf Kraak pa ANP. 


(AP) - Elon Musk a entre- 
ga un demanda riba dialu- 
na contra OpenAI y dos 
di su fundadornan, Sam 
Altman y Greg Brock- 
man, renobando e acusa- 
cionnan cu e creadornan 
di ChatGPT a traiciona 
su metanan di fundeshi 
den beneficia e publico na 
luga di persigui ganashi. 


E demanda, entrega na corte 
federal di Northern Califor- 
nia, a yama Musk su caso un 
“ehempel cla di altruismo 
contra ambicion.” Altman y 
otronan nombra den e de- 
manda 
“intencionalmente 
a atrae y despues defrauda 
Musk, usando Musk su pre- 
ocupacion humanitario to- 


cante e peligernan existencial 
cu inteligencia artificial ta po- 
see,” segun e keho. 


Musk ta un inversionista 
trempan di OpenAI ora cu 


esaki a keda funda den aña 
2015 y a forma parti di su 
directiva conhuntamente cu 
Altman. Den e demanda, el a 
bisa cu el a inverti “miyones” 
di dollar den recluta cientifi- 


conan di AI top pa OpenAI. 
Musk a retira di e directiva 
den comienso di 2018 den 
un movida cu OpenAI a bisa, 
den e tempo aki, lo prveni 
conflicto di interes pa motibo 
cu e tabata reclutando talento 
di AI pa crea e tecnologia di 
auto-piloto pa e vehiculonan 
electrico cu e ta crea. 


E CEO di Tesla a retira su de- 
manda anterior contra Ope- 
nAI sin splicacion den juni. 
E demanda aki a acusa cu ora 
cu Musk a cuminsa cu Ope- 
nAI su creacion, a segura un 
acuerdo cu Altman y Brock- 
man pa mantene e compania 
di AI como un fundacion sin 
fines di lucro cu lo desaroya 
tecnologia pa e beneficio di e 


publico y mantene su codigo 
habri. 


“Manera nos a bisa tocante 
Elon su demanda inicial, cual 
a keda retira despues, Elon 
su emailnan anterior ta sigui 
papia pa nan mes,” un voc- 
ero di OpenAI a bisa den un 
declaracion via email. Den 
maart, OpenAI a publica 
email for di Musk demost- 
rando su sosten anterior pa 
haci esaki un compania pa 
genera ganashi. 


Musk ta acusa den e demanda 
nobo cu su persona y OpenAI 
su obhetivo a “ser traiciona pa 
Altman y su complicenan.” 

Elon Musk ta demanda OpenAI un biaha mas 


Google ta mantene monopolio riba buskeda riba internet ilegalmente 
segun hues 


(AP) - Un hues riba di- 
aluna a declara cu Google 
su search engine ta ilegal- 
mente explotando su posi- 
cion dominante pa stroba 
competencia y innovacion 
den un decision cu por 
cambia internet y afecta 
un di e companianan mas 
conoci mundialmente. 


E decision hopi anticipa di 
U.S Judge District Amit 
Mehta ta bini casi un aña 
despues di e comienso di e 
huicio cu ta pone Departa- 
mento di Husticia Mericano 
contra Google den e pais su 
bataya contra confiansa den 
kwart di siglo. 


“Despues di a cautelosa- 
mente midi y balansa e tes- 
timonio di testigonan y e 
evidencia, e corte a yega e 
siguiente decision: Google 
ta un monopolista y a actua 
como un pa mantene su mo- 
nopolio,” Mehta a skirbi den 
su decision di 277 pagina. El 
a bisa cu Google su posicion 
dominante den e mercado ta 
evidencia di su monopolio. 


Google ta “disfruta di un 
89.2% di e mercado pa ser- 
vicionan general di buskeda, 
cual ta aumnta na 94.4% riba 
celular,” e decision a bisa. 


Esaki ta representa un obsta- 
culo grandi pa Google y su 
mayor, Alphabet Inc., cual a 
argumenta cu su popularidad 
ta bini for di e clientenan su 
deseo di usa un search en- 
gine asina bon den loke e ta 
haci cu el a bira sinonimo di 
busca cosnan online. Google 


su search engine actualmente 
ta procesa alrededor di 8.5 bi- 
yon buskeda pa dia mundial- 
mente, cual ta casi dobel di su 
volumen 12 aña atras, segun 
un estudio recien di BOND. 


Kent Walker, google su presi- 
dent di asuntonan global, a 
bisa cu e compania tin in- 
tencion di apela Mehta su 
resultadonan: “E decision aki 
ta reconoce cu Google ta ofr- 
rece e miho search engine, 
pero tambe ta conclui cu nos 
no mester permiti esaki ta 
facilmente disponibel.” 


Pa awo, e division ta respalda 
e reguladornan di anti-mo- 
nopolio di e Departamento 
di Husticia, cual a presenta su 
demanda casi 4 aña atras y a 
intensifica su esfuersonan pa 


controla e poder di e compa- 
nianan di tecnologia grandi 
durante e administracion di e 
president Joe Biden. 


“E victoria aki contra Google 
ta un victoria historico pa e 
pueblo Mericano,” Procura- 
dor General Merrick Garland 
a bisa. “No tin compania, sin 
importa con grandi of influ- 
encial, ta riba di ley. E Depar- 
tamento di Husticia lo vig- 
orosamente aplica nos leynan 
contra confiansa.” 


E caso a ilustra Google 
como un bully tecnologico 
cu metodicamente a stroba 
competencia pa proteha un 
search engine cu a bira e cen- 
terpiece di un mashin di pro- 
mocion digital cu a genera 
casi 240 biyon dollar den ga- 


nashi aña pasa. Abogadonan 
di Departamento di Husticia 
a argumenta cu monopolio a 
permiti esaki cobra promot- 
ornan prijsnan sumamente 
halto mientras cu nan a dis- 
fruta di e luho di no mester 
inverti mas tempo y placa den 
mehora e calidad di su search 
engine, un strategia cu ta cau- 
sa daño na e consumidornan. 


Mehta su decision ta enfoca 
riba e biyones di dollar cu 
Google ta gasta tur aña pa in- 
stala su search engine como 
e opcion automatico riba ce- 
lularnan nobo y otro disposi- 
tivonan tecnologico. Den aña 
2021 so, Google a gasta mas 
di 26 biyon dollar pa garan- 
tisa e acuerdonan aki, Mehta 
a bisa den su decision. 


Google a ridiculisa e acusa- 
cionnan aki, notando cu cli- 
entenan 
historicamente 
a 
cambia e search engine ora 
cu nan a sinti decepciona cu 
e resultadonan cu nan tabata 
ricibi. Por ehempel, Yahoo 
tabata e search engine mas 
popular durante añanan 1990 
prome cu Google a yega. 


Mehta a bisa cu e evidencia 
den e huicio ta demostra e 
importancia di e settings au- 
tomatico. El a nota cu Micro- 
soft su Bing awo tin 80% di e 
mercado riba Microsoft Edge 
su browser. E hues a bisa cu 
esaki ta demostra cu otro 
search engine tambe por tin 
exito si Google no ta garanti- 
sa como e opcion automatico 
predetermina. 


Pero tambe, Mehta a credita e 
calidad di Google su producto 
como un parti importante di 
su posicion dominante, ade- 
mas, bisando directamente cu 
“Google ta ampliamente con- 
sidera como e miho (search 
engine general) disponibel na 
Merca.” 


Consumer Choice Center, 
un grupo di lobbying cu a lu- 
cha contra otro intentonan pa 
controla negoshinan, a critica 
Mehta su decision como un 
paso den e direccion incor- 
ecto. “Merca ta acercando e 
postura anti-tecnologia di e 
Union Europeo, un parti di e 
mundo cu no ta haci nada y 
ta castiga companianan Meri- 
cano exitoso pa nan populari- 
dad,” Yael Ossowski, e centro 
di director diputado a bisa. 


riba caya a17 

Accidente pa falta di preferencia dilanti Citgo Paradera 


Diasabra mainta a drenta 
informe di un accidente 
na Citgo Paradera, meso- 
ra a dirigi un patruya na e 
sitio. 


Na yegada di e patruya a bin 
compronde cu aki ta trata 
di un accidente unda cu un 
Toyota Altezza a bay bira na 
man robez sin a duna pref- 
erencia na e Kia Sportage di 
direccion contrario. E im- 
pacto tabata fuerte pero afor- 
tunadamente ningun hende 
a resulta herida. 


Durante “fishing charter” turista a bira 
malo y a dal abao den un yate riba lama 


Diasabra mainta a drenta informe di cu un turista a bira malo y a cay den e yate y nan 
ta yegando na e pier dilanti Lucy’s, mesora a dirigi un ambulans na e sitio. 


Na yegada di e ambulans nan a tuma e victima over y a hib’e pa hospital. 


Polis a yega na tempo pa 
impedi un persona pone fin 
na su bida 


Diasabra mainta a drenta 
informe di cu un persona 
lo a yama di ta bay pone 
fin na su bida, mesora a 
dirigi patruyanan na e 
sitio. 


Na yegada di e patruyanan 


nan a drenta e cas y a logra 
libera e persona cu kier a 
pone fin na su bida y a pidi 
pa ambulans cu urgencia na e 
sitio. Na yegada di e ambulans 
nan a atende e persona y a 
transporte pa hospital. 


Polisnan di trafico investigando un 
accidente hit & run den parkinglot di La 
Cabana 


Diasabra mainta a drenta 
informe di un accidente 
den parkinglot di La Ca- 
bana, mesora a dirigi pa- 
truya na e sitio. 


Na yegada di e patruya a bin 


compronde cu aki ta trata di 
un accidente hit & run unda 
cu den e oranan di anochi 
pa mainta un auto lo a dal 
un otro auto staciona y a 
sigui core bay. Pero un parti 
di e auto a cay y a keda ey- 


bao. Polis a confisca e parti 
aki y a tuma tambe e video 
cu e camara di seguridad pa 
asina logra captura e auto so- 
spechoso ey. 


A18 ribA cAyA 

Accidente unda auto a hera cay den e rooi banda di Brug di Madushi 


Diasabra atardi a drenta 
informe di un accidente 
cu hende herida na e Brug 
di Madushi, mesora a di- 
rigi tanto polis como am- 
bulans na e sitio. 


Na yegada di e patruya a bin 
compronde cu aki ta trata di 
un accidente unda e chauf- 
feur di un Kia Picanto a perde 
control dal y hera cay den e 
rooi na e brug di Madushi. 
Na yegada di e ambulans nan 
no tabata tin mester di dje. 


Homber di edad haya maltrata banda di caminda na Driemasterstraat 


Diadomingo 
madruga 
durante patruya polisnan 
a bin topa un persona 
benta canto di caminda 
na 
Driemasterstraat, 
mesora nan a baha check 
y control’e. 


Polis a nota cu aki ta trata di 
un persona di edad cual lo a 
ser agredi. E motibo pa esaki 
no ta conosi. Polis a pidi pa 
ambulans, na yegada di e 
ambulans nan a atende y a 
transporte pa hospital. 


Turista pa un motibo desconosi a destrui bentana di glas di restaurant 
na Arawak Gardens 


Diadomingo madruga a 
drenta informe di un caso 
di destruccion na Arawak 
Gardens y security di e 
sospechoso wanta dilanti 
Hyatt Regency, mesora a 
dirigi un patruya na e si- 
tio. 


Na yegada di e patruya na 
Arawak Gardens a bin en- 
contra a bin haya e bentana 
di glas di un di e restaurant- 
nan kibra y ora a bay dilanti 
Hyatt a bin haya security cu e 
sospechoso cu a cinete e de- 
struccion aki. 


Victima a bay cobra su placa y mal pagado a saca machete p’e 


Diasabra merdia a drenta 
informe di un pelea cu 
machete entre 2 persona 
na Dakota, mesora a di- 
rigi un patruya na e sitio. 


Na yegada di e patruya a bin 
compronde cu aki ta trata 
di un persona a bay busca 
su placa cerca un persona y 
esaki a sali cu un machete 
riba dje. Polis a bay na e cas 
di e persona den Olijfistraat 
pero e persona no kier a sali 
y a bay drumi. Polis no por a 
haci mucho mas y a keda di 
pasa bek un otro dia pa inter- 
media pa e persona haya su 
placa bek. 


servicio/sorteo A19 

Resultado Sorteo 
Augustus 05 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 


0 


0 
0 


0 


0 
0 
0 
0 
0 






4828 


x3 


Proximo Jackpot 


52.000,- 


Sorteo # 6553 


x match 4 


Sorteo # 


x afl 8,00 


Mega Ball 


Proximo Jackpot 


475.000,- 


x match 4 


Sorteo # 


7637 


Sorteo # 4348 


Sorteo # 1222 


x afl. 500,00 


x afl.15,00 
x afl 50.00 


Libra 


Fp 


040 


x Jackpot 


Sorteo # 4348 
Sorteo # 


Sorteo # 2404 


7886 


3835 


Sorteo # 4348 


x Jackpot 


x match 4 
x afl. 12,00 


Fp 


www.lottoaruba.com 


resultado : sorteo 5 aug 2024 merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


4775 
160.000,- 


x Jackpot 
x match 4+ 


Proximo Jackpot 


1108 


Afl. 700.000,- 




Letter 


0 
0 
0 


0 


0 
2 


106 


0 
0 
0 
0 
0 





1418 


FP 


Proximo Jackpot 


53.000,- 


Sorteo # 6554 


Sorteo # 


x afl 8,00 
x match 4 


Mega Ball 


Proximo Jackpot 


475.000,- 


x match 4 


Sorteo # 


7277 


Sorteo # 6115 


Sorteo # 1045 


x afl. 500,00 


x afl.15,00 
x afl 50.00 


Tauro 


FP 


641 


x Jackpot 


Sorteo # 8312 
Sorteo # 


Sorteo # 2061 


8275 


9009 


Sorteo # 7356 


x Jackpot 


x match 4 
x afl. 12,00 


X2 


www.lottoaruba.com 


resultado : sorteo 5 aug 2024 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


2973 
160.000,- 


x Jackpot 
x match 4+ 


Proximo Jackpot 


20-22-23-27-29 


7128 


Afl. 700.000,- 


anochi 


diario 
Korsou 
super4 
flamingo 


4878 
4229 
9761 
5292 
3504 
8376 
super5 
1754 
0532 
1827 
- 
2266 


A renoba e speelplaats di Aruba Adventist Academy na San Nicolas 


Diabierna ultimo, Minis- 
ter Endy Croes a bishita 
Aruba Adventist Academy 
na San Nicolas pa mira 
e ultimo desaroyonan di 
e proyecto di asfalt pa e 
speelplaats cu DOW ta re- 
alisando na e scol. 


E scol aki ta wordo maneha pa 
e “schoolbestuur” SOAZA, 
kende a haci un peticion pa 
renobacion di e speelplaats cu 
tabata hopi deteriora. Despu- 
es cu Minister Endy Croes a 
haci un bishita na e scol aña 


pasa, a pidi DOW pa nan 
cooperacion pa por schedule 
e proyecto aki. E mandatario 
di Enseñansa y Deporte ta 
gradici e ekipo di DOW cu 
a haci un trabou fenomenal. 
Tambe Minister Endy Croes 
ta gradici Prome Minister 
Evelyn Wever – Croes, bou di 
ken e cartera di infrastructura 
ta resorta. “Danki pa apor- 
ta ki ora cu nos yega cu un 
peticion y cu tin e fondonan 
disponibel pa nos por realisa 
un proyecto”, Minister Endy 
Croes a expresa. Pa conclui, 
Minister Endy Croes ta fe- 
licita e docentenan y “school- 
bestuur” di SOAZA y ohala 
cu speelplaats nobo por yuda 
brinda un miho calidad pa 
nos muchanan ora cu nan ta 
hunga den pauze. “E trabou- 
nan na bienestar di Pueblo 


Ban uni den un nobena pa 
nos rumannan di Venezuela 


Na final di su ultimo car- 
ta, obispo a haci e peticion 
pa nos uni den oracion cu 
un intencion special pa 
nos rumannan di Venezu- 
ela cu ta pasando den mo- 
mentonan hopi difícil. 


En conexion cu esaki, parokia 
Santa Anna, Noord ta invita 
tur grupo di oracion, pueblo 
di Aruba en general, special- 
mente nos rumannan Vene- 
zolano pa nos uni den ora- 
cion, mediante un nobena pa 
paz mundial, pero principal- 


mente pa Paz na Venezuela. 
E nobena ta cuminsa dialuna 
5 di augustus cu resamento 
di rosario 30 minuut of mey 
ora prome cu santo sacrificio 
di misa. 


E orario di e dianan ta manera 
ta sigui: dialuna, diaranson, 
diahuebs y diabierna ta cum- 
insa 6 pm, diamars na Kapel 
di Alto Vista pa 5 pm, diasa- 
bra pa 6:30 pm y diadomingo 
pa 5:30 pm. 
Birgen di Coromoto, Patrona 
di Venezuela, pidi pa nos! 


SERVICIO/gEnERal 
a20 


Diamars 6 augustus 2024 


TA BUSCA 
Kulture Cafe 
ta busca 
Night Cleaner 
Por yama 280-5566 
pa solicita. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Trupiaal 
Tel. 583 8560 


San Nicolas: 
Aloe 
Tel. 584 4606 


TA BUSCA 


rgm Enterprises VBa 


ta busca 
Architect en Ingenieur 
Por yama na 566 5247 

Puerto Rico ta prohibi discriminacion 
contra esnan cu tin afro of otro estilo di 
cabey riba e isla diverso 


(AP) - Puerto Rico su 
gobernador riba diaran- 
son a firma un ley cu 
ta 
prohibi 
discrimina- 
cion contra personanan 
cu afro, cabey crul, locs, 
twist, vlecht y otro esti- 
lonan di cabey den e teri- 
torio Mericano cu diversi- 
dad racial. 


E movida a ser celebra pa 
esnan cu tin hopi tempo ta 
exigi proteccion explicito 
relaciona cu trabao, vivien- 
da, educacion y servicionan 
publico. “E ta un victoria pa 
generacionnan 
binidero,” 
Welmo Romero Joseph, un 
facilitador di e comunidad 
cu e fundacion Taller salud, a 
bisa den un entrevista. 


E organisacion ta un di varios 
cu tin tempo ta pusha pa e 
ley, cu Romero notando cu e 
ta manda un mensahe fuerte 
cu “bo por yega posicionnan 
di poder sin tin cu cambia bo 
identidad.” 


Mientras cu Puerto Rico su 
leynan y constitucion ta pro- 
teha contra discriminacion, 
conhuntamente cu Title VII 
di Civil Rights Act, un prec- 
edente cu a ser poni den aña 
2016 ora cu u.S Court of ap- 
peals a retira e demanda di 
discriminacion y a declara 
cu un dunado di empleo su 
politica di no-dreadlock na 
Alabama no ta den violacion 
di esaki. 


Anteriormente e aña aki, 
legisladornan den teritorio 
Mericano a tene un audien- 
cia publico riba e topico, cu 
varios Portoriqueño com- 
partiendo ehempel tocante 
con nan tabata victima di 
discriminacion, incluyendo 
ofertanan di trabao condi- 
cional riba e corte di cabey of 
estilo di cabey. 


Cu un poblacion di 3.2 mi- 


yon, Puerto Rico tin mas di 
1.6 miyon persona cu ta iden- 
tifica como un of dos rasa, cu 
casi 230,000 di nan identifi- 
cando como hende di color 
scur, segun Censo di Merca. 
“Desafortunadamente, e per- 
sonanan cu ta identifica como 


color scur of descendiente 
Afro na Puerto Rico te ainda 
ta enfrenta trato derogatorio, 
deprivacion di oportunidad, 
marginalisacion, exclusion y 
tur tipodi discriminacion,” e 
ley firma diaranson a declara. 


Pronostico di tempo 


Tempo 
Temporalmente hopi nubia 
cu algun awasero breve. 


Temperatura 
maximo 
34 
grado Celsius. 
Temperatura 
minimo 
28 
grado Celsius. 
Indice di calor (heat index) 
den y rond di oranan di 
merdia: 35 pa 39 grado 
Celsius. 
UV index: 12 


Bahada di solo: 7:04 pm. 
Subida di solo: 6:27 am. 


Biento 
Modera for di direccion 
generalmente oost; 
Forsa 3 te 4 (12 te 30 km/ora, 
7 te 16 nudo). 
Durante di dia of awacero 
basta fuerte te posiblemente 
fuerte den rafaga; 
Forsa 5 te 6 (31 te 50 km/ora, 
17 te 27 nudo). 


Situacion general di tempo 
Un ola tropical ta moviendo 
den oost di Caribe y ta 
treciendo bastante humedad 
den atmosfera regional. Por 
spera algun awasero local cu 
por bay acompaña pa lamper 
cu 
strena. 
Localmente 


awasero por ta modera te 
fuerte y causa algun molester. 


Condicion 
maritimo/ 
estado di lama 
Na partinan proteje di costa: 
keto, rond di 1 pia. 
Na partinan zuid: trankil te 
modera, rond di 2 pia. 
Na 
partinan 
oost 
te 
noordwest 
di 
costa: 
generalmente 
modera 
cu 
olanan alrededor di 3 pa 4, 
localmente 5 pia 


Aviso/ alerta 
Ta sugeri ocupantenan di 
boto chikito pa no aventura 
cerca di areanan cu yobida 
pisa y lamper cu strena ya cu 
lama lo bira bastante bruto 
eynan. 


obituario a21 

Señor ta mi Wardador, mi n’t tin falta di nada; den cunucu 
di yerba berde. E ta pone mi sosega. E ta hibami na awa 
trankil, pa mi bolbe haya forsa. 


Cu inmenso tristeza na nos curason, pero conforme cu 
boluntad di Dios. Agradecido pa tur locual el a nifica pa 
nos. Nos ta anuncia fayecimento di nos tata,ruman opa y 
bisawelo stima: 


Gerardo Bernardo Loefstop 
Mihor conoci como “Nadi” 
*04-12-1938* †31-07-2024 


Na nomber di su: 
Mayornan: 
† Lodewijk Loefstop 
† Maria Hieronima Loefstop-Tromp 


Yiunan: 
Geraldine Loefstop y Gilbert Maduro 
Marouska Loefstop y Etienne Arrindell 


Nietanan y Nieto: 
Goviana Oduber y Giovanni Danies 
Chayenne Dion Croes 
Gerilaine Oduber 


Su bisanietanan: 
Abikeila Danies 
Givinni Danies 


Rumannan: 
†Simon Loefstop y †Agnes Loefstop-Tromp 
†Mario Loefstop y Yolanda Loefstop-Tromp 
Ronny y Hipolita Loefstop-Vrolijk 
Victor y Edwina Loefstop-de Cuba 
†Ludwina Maria Loefstop 


Mama di su yiunan: Marjorie y Lorenzo Werleman 


Sobrina & sobrinonan: 
Rona Maduro- Loefstop y famia 
Eugenie Boekhoudt-Loefstop y famia 
Renato Loefstop y famia 
Gilmer Loefstop y famia 
Zinia Loefstop y famia 
Giovannie Mendes y famia 
Jael Loefstop 
Jairo Loefstop y famia 


Prima y primonan, amiga y amigonan, conocirnan, amistadnan 
y compañeronan di ‘Cas di Machi’ y demas famianan: Loefstop 
,Tromp, Maduro, Arrindell,Oduber, Danies,Croes,Vrolijk 
,De Cuba, Werleman, Boekhoudt, Mendes, Bikker, Correa, 
van der Biezen 


Enbes di flor of krans, lo tin un box di donacion disponibel pa 
‘Luna Foundation Aruba’. 


Nos disculpa si den nos tristesa nos por a lubida un of otro 
familiar. 


Ta deseo di famia pa bin bisti na colornan alegre. 


Acto di entiero lo tuma lugar Diahuebs 08 di augustus 2024 
di 9or pa 11or na Royal Funeral Home y despues lo hiba nos 
defunto stima na su ultimo lugar di sosiego na santana catolico 
na playa 


Nos ta lamenta cu despues di entiero nos no ta ricibi bishita di 
condolencia na cas. 


“Laga tur locual ta sperami ta bunita, Laga cu tur 
locual cu mi encontra na caminda ta bunita 
Laga tur locual cu ta rondonami ta bunita, Laga tur 
locual cu mi a laga atras keda bunita, y laga esaki 
nan termina den tur bunitesa”. 


Cu profundo tristeza na nos curason pero 
agradecido pa locual el a significa pa nos, nos ta 
anuncia fayecimento di: 


Sr. Benjamin S. FIGAROA 
Mihor conoci como “Jimmy” 
*11 aug 1962 – †29 july 2024 


Na nomber di su: 
Mayornan: † Silberio y † Francisca Figaroa 
Viudo di: †Juliana E “liesje” Figaroa-Geerman 
Yiunan: Shaluzdin Figaroa. 
Benjamin “Juni” y Yamelies Figaroa-Petit. 
Nieta y Nietonan: Giandra Erasmus 
Giandre Erasmus 
Giand-marc Erasmus 


Benjamin Figaroa 
Benson Figaroa 
Compañera: Maria Elva Pereira 
Rumannan: † Juan Brete 
Violeta “Ola” Figaroa i Yunnan 
† Luis Figaroa i Agnes i yui y famia 
Maria “Liesje” Figaroa y Oscar Gomez y Yunnan 
Emelina “Emmy” Figaroa 
Carmen y Axel “Doei” Jansen y Yunnan 
Teresita “Treesje” Figaroa i yui 
Edwigia “Wia” y Stanley Rosina y Yunnan 
† Theodor “Buchi” Figaroa 
† Lourdes “luchi” Figaroa y † yui 
Irene Figaroa 
† Johnny Figaroa 


Tanta I omonan prima y primonan, comer I compernan, su 
bisiñanan, amiga I amigonan, conocirnan I amistadnan. Ex 
Coleganan di Palm Tours (watersports). 


Famianan: Figaroa, Geerman, Erasmus, Petit-Colina, Lopez, 
Giel, Tromp, Kelly Herrera,, Farro, Ponson, Gomez, Jansen, 
Oduber, Rosina, Blanco, Urbina, Lacle, Pereira y demas 
famia. 
Adres pa Condolencia: Aurora Funeral Home Dialuna 
5augustus 2024, 07:00-09:00 PM 


Acto di entiero lo tuma lugar Diamars 6 augustus 2024 di 2or 
pa 4or na Misa Santa Anna na Noord for di 2or e restonan 
mortal lo ta reposa den Misa Santa Ana y despues lo hiba 
nos defunto stima na su ultimo lugar di sosiego na santana 
catolico na Noord. 


Nos disculpa si den momento di tristesa nos por a lubida di 
menciona algun familiar of Amistad. 


Nos ta lamenta cu despues di entiero nos no lo por ricibi 
bishit 


“Señor ta mi Wardador, mi’n tin falta di nada; 
den cunucu di yerba berde E ta pone mi sosega. 
E ta hiba mi na awa trankil, pa mi bolbe haya 
forsa.” 
Salmo 23 


Cu dolor na nos curason, nos ta participa fayecimento di nos 
ser stima: 


Sr. Eloy Dania 
Cariñosamente 
yama Mo-Loy, 
Tata Jak, Papa 
Loy, Peyon. 
Ex trahado di 
L.V.V Santa 
Rosa. 
*11-03-1934 - 
†31-07-2024 


Na nomber di su: 
Estimada esposa: Sira Dania-Everon 
Yiunan: †Roberto Dania 
Thomas Dania y †Jamilla Mathilda 


Evelina y Johnny Felten-Dania 


Sonia y Edwin Ridderstap-Dania 


Eulogio y Elda Dania-Geerman 


Jahaira y Abraham Wrves Rodriquez- 
Dania 
Nieto- y nietanan: †Gershwin, Humphrey, Brian, 
Kendrick, Lisette, Jo-Eve y Gerald, Jo-Ellyn, Rosethy, 
Eldwin y Alejandra, Manuelle, Luigi y Faryel, Guido 
y Elaiza, Kevin. 
Bisanieto- y bisanietanan: Jaydon, Kylyshee, Ian, 
Lishaira y yiunan, Jair, Jared, Jade, Raymir, Genesis, 
Aleyna. 
Tur su rumannan Dania difunto. 
Cuñanan: Remacla Croes-Everon y famia. 
Diana Everon y yiu. 
Demas swa- y cuñanan difunto. 
Abel, Carmen y demas subrino- y subrinanan. 
Tur subrino- y subrinanan di Sira. 
Primo- y primanan, ihanan, bon bisiñanan, conocirnan, 
amigonan, ex - coleganan. 
Ex - suegranan: 
Esther Croes-Boekhoudt y famia. 
Ludwina Werleman. 
Ayudantenan na cas: Lily y Maria. Wit Gele Kruis 
Aruba. Trinity Quality Care Services. 
Famianan: 
Dania, 
Everon, 
Mathilda, 
Felten, 
Ridderstap, Geerman, Wrves Rodriguez, Lubo, 
Tromp, Filiciana, Gil, Cano, Badloe, Riveros, Dañe, 
Henriquez, Maduro, Dirks, Angela, Danje, Fingal, 
Figaroa, Dijkhoff, Arends, Frans, Ras, D’Abreu, 
Semeleer, Loepstok, Hidalgo, Janga, Boekhoudt, 
Werleman, Rafini, Croes, Santana, Cruz, Sam, Lacle, 
Krosendijk. 


Oportunidad pa condolencia ta diaranson 7 di 
augustus 7:00 pm – 9:00 pm na Aurora Funeral Home 


Acto di entiero ta tuma lugar diahuebs 8 di augustus 
2024 di 9:00 pa 11:00 di mainta na Aurora Funeral 
Home. Despues lo sali pa santana Catolico na 
Paradera. 


Ta disculpa si den nos tristesa nos a lubida algun 
famia of conocir. 

Mi no a muri, pesey mi no a bisa ayo. 
Mi a djis habri mi halanan y bula bay. 
Boso a keda atras, no laga tristeza domina boso. 
Keda uni cu otro, pa mi alma esey lo ta un alegria. 
Recordami cu hopi amor. 


A bay sosega den brasa di Señor: 


Efrain Felix Boekhoudt 
Mihor conoci como: 
”Fenchie” 
*29-07-1950 †03-08-2024 


Acto di despedida lo 
wordo anuncia despues. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta anuncia fayecimento di nos 
ser stima:: 


Marie Roselaine Joicius-Demervil 
*12-03-1956 †30-07-2024 


Adres pa Condolencia: Aurora Funeral Home 
Diabierna 09 augustus 2024, 07:00-09:00 PM 


Acto di entiero lo tuma lugar Diasabra 10 
augustus 2024 di 2or pa 4or na Aurora Funeral 
Home y despues lo lo Sali bai pa santana 
central na sabana basora 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Alfredo Rafael 
Mejia 
*20-04-1934 - 
†02-08-2024 


Acto di entiero 
lo wordo 
anuncia despues. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu dolor na nos curason, pero conforme cu boluntad di 
Dios, nos ta participa fayecimento di nos ser stima: 


Sra. Vda. Helena B. 
Kock-Bislip 
Cariñosamente yama 
“Mama Nena” 
*24-10-1940 - †05-08- 
2024 


Acto di entiero lo wordo 
anuncia despues 


“Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi” 
Salmo 33 


Nos ta anuncia fayecimento di: 


Henny Arends 
*04-08-1949 - 
†04-08-2024 


Acto di entiero lo 
wordo anuncia 
despues. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Stanley W. 
Priest 
*12-04-1953 - 
†31-07-2024 


Acto di entiero 
lo wordo 
anuncia despues 


Swinda O. Tromp 
*27-12-1963 †30- 
07-2024 


Acto di entiero lo 
wordo anuncia 
despues. 


Sylvia Dabian- 
Lampe 
Mihor conoci 
como: “Sira” 
*31-07-1939 - 
†03-08-2024 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 

Incidentenan antisemitico den Republica Checo a aumenta skerpi na 
2023 segun comunidad Hudiu 


(AP)—Incidentenan anti- 
semitico den e Republica 
Checo a aumenta skerpi 
aña pasa, cu nan peak apa- 
rentemente den e ultimo 
kwartaal di 2023 despues 
di e atake mortal di Hamas 
riba Israel 7 di october 
2023, un asalto cu a resulta 
den e guera na Gaza, se- 
gun e comunidad Hudiu 
den e pais a bisa ayera. 


Den su rapport anual, e Fed- 
eracion di Comunidadnan 
Hudiu a bisa cu el a registra 
4,328 incidente antisemitico 
na 2023, un aumento di 90 
porciento for di 2,777 e aña 
anterior. E rapport a bisa cu 
1,800 incidente—of 41.59 
porciento di e total—a tuma 
luga den e ultimo tres lunan- 


an di aña. “7 di october a ser 
sigui inmediatamente pa un 
ola explosivo global di anti- 
semitismo, cual tambe a dal 
e Republica Checho fuerte,” 
e rapport a bisa. Gran parti di 
e odio anti-Hudiu, 98 por- 


ciento, a ser expresa online, 
mayoria di nan via red social, 
el a bisa. Eseynan a inclui e 
publicacion di teorianan di 
conspiracion y stereo tipi- 
conan falso, deshumanisante 
y vulgar como tambe odio di- 


rigi na e estado di Israel, el a 
agrega. 


Antisemitismo ta referi na 
odio pa Hudiu, pero no tin 
un definicion globalmente 
acepta pa loke exactamente e 
ta constitui of con e ta rela- 
ciona na critica di Israel. E 
gobierno Israeli, por ehem- 
pel, ta acusa regularmente 
su oponentenan di antisemi- 
tismo, mientras cu criticonan 
ta bisa cu e ta usa e termino 
pa silencia oposicion di su 
politicanan. 


E guera andante den e Medio 
Oeste y su efectonan masivo 
riba ciudadanonan Palestino 
a stimula atrobe e debate 
tocante e definicion di anti- 
semitismo y si cualkier critica 


di Israel—for di e asesina- 
tonan cometi pa su ehercito, 
pa cuestionamento tocante 
Israel su derecho pa existi— 
ta considera como discurso 
anti-Hudiu. 


A pesar di e aumento den 
incidentenan 
antisemitico, 
e rapport a conclui cu e Re- 
publica Checo ta keda un pais 
safe pa Hudiunan. El a bisa 
cu no a registra atakenan vio- 
lento pa e segunda aña tras di 
otro. Pero 18 incidente a en- 
volvi menasanan antisemiti- 
co, acoso y insultonan verbal, 
mas cu dobel compara cu e 
aña anterior. E resto di e in- 
cidentenan a demonisa e co- 
munidad Hudiu cu teorianan 
di conspiracion y stereotipo, 
segun e rapport. 


Manifestantenan na Bangladesh ta grita di felicidad y rabia mientras 
prome minister ta retira 


(AP)—Dies miles di man- 
ifestante a surgi den e 
capital di Bangladesh den 
felicidad y rabia despues 
cu prome minister Sheikh 
Hasina a retira ayera pa 
caba cu 15 aña di poder y 
a huy e pais. 


E simannan di protesta a 
cuminsa pasivamente mien- 
tras studiantenan frustra a 
demanda un fin na un siste- 
ma di cita pa trabao den gobi- 
erno, pero nan a transforma 
den un manifestacion sin 
precedencia contra Hasina y 


su partido gobernante Awami 
League. Rabia tambe a keda 
di e eleccion na januari, cual 
a mira e encarcelamento di 
miles di miembro den oposi- 
cion. E gobierno a responde 
na e manifestacionnan cu 
forsa, lagando casi 300 hende 
morto y stimulando mas ra- 
bia. E prome minister a yama 
e manifestantenan criminal- 
nan y a bisa cu nan ser trata 
cu un man di hero. Durante 
weekend, 
manifestantenan 
haci un yamado pa un esfuer- 
so di “no-cooperacion”, ur- 
giendo hende a no paga im- 


puesto of cuentanan di utility 
y no bay trabao. E weekend 
di violencia a laga decenas di 
hende morto den e nacion 
predominantemente Musul- 
man. 


Ayera e manifestantenan a 
desafia un toque de queda 
militar pa marcha den e cen- 
tro di e capital. E biaha aki, 
tropanan a retira. Mientras cu 
acceso pa internet a ser res- 
taura, hende a cuminsa cel- 
ebra riba caya. Miles a drenta 
e residencia oficial di e prome 
minister, y Hasina a huy. 


Merca ta entrega e ultimo base militar na Niger pa e junta gobernante 


(AP)—Meca a entrega su 
ultimo base militar na Ni- 
ger—un di e dos centro 
crucial pa operacionnan 
contra-terorismo di Mer- 
ca den e pais—pa auto- 
ridadnan local, segun e 
Departamento di Defensa 
di Merca y e ministerio di 
Defensa di Niger a anun- 
cia den un declaracion 
conhunto ayera. 


E entregamento di Airbase 
201 den e ciudad di Agadez 
a bin despues cu tropanan 
Mericano a retira na comien- 
so di luna for di Airbase 101, 
un base di drone chikito den 
e capital di Niger, Niamey. 
Tropanan Mericano tin te cu 
15 di september pa sali for 
di e pais Sahel despues di un 
acuerdo cu autoridadnan Ni- 
geriano. Na maart, e junta 
gobernante di e pais a caba cu 


un acuerdo cu a permiti tro- 
panan Mericano opera den e 
pais West Africano. Un par 
luna despues, oficialnan di e 
dos pais a anuncia den un de- 


claracion conhunto cu e tro- 
panan Mericano lo completa 
nan retiro pa mey september. 
Niger a ser considera como 
un di e ultimo paisnan den e 


region intrankil cu cual na- 
cionnan occidental por traha 
pa lucha contra insurenci- 
anan jihadi. Merca y Francia 
tabatin mas cu 2,500 personal 


militar den e region te recien, 
y hunto cu otro paisnan Eu- 
ropeo a inverti shen miyones 
di dollar den asistencia mili- 
tar y entrenamento. 


Niger su dispidido di tro- 
panan Mericano a sigui un 
rebeldia aña pasa cu tabatin 
consecuencianan amplio pa 
Merca pasobra e ta forsando 
tropanan pa bandona e base 
critico cu tabata ser usa pa 
misionnan contra-terorismo 
den e Sahel, un region robus- 
to sur di e Sahara unda gru- 
ponan conecta cu al-Qaida y 
e Estado Islamico ta opera. 


Un di e gruponan ey, Jama’a 
Nusrat us-Islam wa al-Mus- 
limin, conoci como JNIM, 
ta activo den Mali, Burkina 
Faso y Niger y tambe ta bus- 
cando pa expande den Benin 
y Togo. 

Taliban ta bisa cu hende na Afganistan riba visa di gobierno anterior 
por keda pa awo 


(AP)—E gobierno Taliban 
di Afganistan a bisa ayera 
cu e lo permiti hende den 
e pais riba visa suminis- 
tra pa e gobierno anterior 
keda pa awo, pero cu nan 
no lo ser permiti back den 
e pais sin documentonan 
for di un mision diplo- 
matico aproba pa e Tal- 
iban. 
E anuncio pa e ministerio di 
Relacion Exterior di e Taliban 
riba red social a clarifica su 
anuncio di dia 30 di juli cu e 
no lo acepta mas documen- 
tonan for di consulado- y 
misionnan diplomatico den 
exterior emplea cu miembro- 
nan di e gobierno anterior. 
E movida ta parti di e es- 
fuerso di e Taliban pa haya 
control di e representacion di 
Afganistan den exterior desde 
regresando na poder na 2021. 
E prohibicion di misionnan 
diplomatico na Canada, Aus- 
tralia, y varios pais Europa ta 
nifica cu hopi hende kisas lo 
mester biaha centenares of 
miles di kilometer pa haya 
nan documentonan suminis- 


tra, renoba of certifica. 
Documentonan for di misi- 
onnan den Reino Uni, Belgi- 
ca, Suisa, Francia, Grecia, Ita- 
lia, Polonia, Noruega, Suecia, 
Canada y Australia ta invalido 
tante cu nan no ta registra cu 
e ministerio na Kabul, segun 
e ministerio di Relacion Ex- 
terior di e Taliban a bisa. E 
documentonan aki ta “invali- 
do debi na corupcion admin- 
istrativo, falta di transparen- 
cia y falta di coordinacion,” e 
ministerio a bisa. El a bisa cu 


e documentonan tabata den 
“violacion claro di principi- 
onan,” pero no a elabora riba 
kico e principionan ey ta. 
E ministerio, cual ta opera 
misionnan diplomatico den 
paisnan 
manera 
Pakistan, 
Iran y Turkia, a bisa ayera cu 
su misionnan diplomatico 
“aceptable” den Europa ta e 
consulado general na Mu- 
nich, Alemania y e embaha- 
danan na Hulanda, Spaña, 
Bulgaria y e Republica Checo. 
Un declaracion suministra si- 


man pasa pa un conseho rep- 
resentando 
embahadornan 
apunta pa e gobierno anterior 
a bisa cu e misionnan ey lo 
keda comprometi pa provee 
servicionan consular den co- 
laboracion cu autoridadnan 
di e pais anfitrion. “Desafor- 
tunadamente, via nan mal 
calculacion y accionnan limi- 
tante, e Taliban a keda crea 
problemanan pa refugiad- 
onan Afgano y ciudadanonan 
cu ta biba pafo di nan pais,” 
segun e Coordination Coun- 


cil of Ambassadors and Gen- 
eral Consulates of the Islamic 
Republic of Afghanistan a 
bisa den un declaracion. 


E ministerio di Relacion 
Exterior di e Taliban no a 
responde 
na 
preguntanan 
tocante e cantidad di Afga- 
nonan afecta pa e decision. El 
a bisa cu servicionan consular 
online no tabata disponible 
ainda. Na maart 2023, e Tal- 
iban a bisa cu nan ta purban- 
do di tuma encargo di mas 
embahada Afgano den exte- 
rior. Nan vocero principal, 
Zabihullah Mujahid, a bisa 
cu e administracion a manda 
diplomaatnan na al menos 14 
pais. 


Hopi lidernan di e Taliban ta 
bao sancion, y ningun pais ta 
conoce nan como e gober- 
nantenan legitimo di Afgani- 
stan. E asiento di Afganistan 
den e Organisacion di Na- 
cionnan Uni ainda ta ocupa 
pa e gobierno anterior, cual 
a ser lidera pa Ashraf Ghani, 
aunke e administracion Tal- 
iban ta buscando pa claim e 
asiento ey tambe. 


